Penyebab Pedofilia: Apakah Penggemar Pornografi Kanak-Kanak Berpotensi Menjadi Penjenayah Pedofilia?

Pedofilia merupakan suatu jenayah. Seluruh dunia telah bersama-sama bersetuju bahawa pedofilia ini. Ia mengancam dan membahayakan keselamatan mental, fizikal dan masa depan kanak-kanak yang terlibat. Apakah penyebab pedofilia? Kenapa ada manusia yang boleh teringin untuk melihat pornografi kanak-kanak? Apakah penggemar pornografi kanak-kanak berpotensi menjadi penjenayah pedofilia?

Otak manusia secara semulajadinya memerlukan novelty untuk memerlukan ransangan-ransangan untuk memberikan kepuasan padanya.

Kalau kita tengok iklan makanan, kita akan rasa teringin nak makan. Kadang-kadang, sifat teringin ni sampai menjadikan kita tertelan air liur dan tiba tiba perut menjadi berkeroncong.

Semua ini adalah tindakan satu neurokimia di dalam otak yang dipanggil dopamin. Apabila tinggi rembesan dopamin, makan akan semakin meninggilah keadaan ‘teringin’ kita itu.

Akan tetapi, jika setiap hari otak kita menerima ransangan yang sama, dopamin akan semakin kurang dirembeskan. Kita akan menjadi bosan dan semakin kurang perasaan ‘teringin’ itu tadi.

Bayangkan kalau hari-hari kita makan nasi ayam. Hari pertama mungkin kita masih okay. Tapi kalau hari-hari makan nasi ayam selama seminggu, kita akan rasa jemu dan bosan pula.

Maka disinilah otak memerlukan ransangan lain untuk rembesan dopamin kembali meninggi.

Kelainan yang diperlukan otak inilah dipanggil sebagai ‘novelty’.

Apa kaitan semua ini dengan penyebab pedofilia?

Begini, apabila kita mendapat sesuatu yang kita inginkan, maka kita akan mengaktifkan sesuatu bahagian di dalam otak yang dipanggil ‘reward center circuitry’.

Kalau kita lapar dan teringin makan nasi ayam, maka bila kita makan itu kita akan berasa puas dan seronok.

Namun apabila otak diransang sesuatu secara ‘intense’ dan kerap, jalan untuk reward center diaktifkan menjadi sukar. Kita akan memerlukan lebih lagi ransangan untuk memuaskan hati.

Bila seseorang itu mengambil dadah terlarang (iaitu ransangannya kuat dan kerap), lama kelamaan ianya akan menyebabkan dia memerlukan dadah yang lebih kuat lagi. Inilah penyebab ketagihan.

Ransangan yang intense dan kerap ini dipanggil Supernormal Stimulus. Ia menyebabkan seseorang ingin ‘novelty’ yang lebih lagi. Dalam kes penggunaan dadah, seseorang menginginkan dadah yang lebih kuat.

Dalam kes ketagihan porno, manusia yang ketagih juga akan memerlukan ransangan yang lebih kuat lagi.

Apabila seseorang itu ketagih pada bahan porno, ia akan menyebabkan ia memerlukan ransangan yang lebih kuat lagi. Pada mulanya seseorang itu akan ‘teringin’ porno yang biasa sahaja, akhirnya dia akan teringin kepada luar normal, sehinggalah salah satu dari kelainan yang dicarinya adalah porno kanak-kanak.

Hasil kajian, keadaan otak mereka yang mengalami ketagihan dadah akan mengalami perubahan secara fizikal. Bukan hanya mereka yang ketagihan dadah terlarang, malah menurut satu kajian , keadaan mereka yang melakukan ketagih melihat porno juga akan mengalami perubahan secara negatif pada otak mereka.

Dalam satu kajian lain, penjenayah pedofilia dilihat mengalami keadaan otak yang sama dengan penagih-penagih dadah terlarang.

Tidak dapat dipastikan hubungan lansung antara penggemar pornografi kanak-kanak dengan sifat pedofilia, namun terdapat kajian yang menggunakan phallometric test – iaitu ujian pada pembesaran diameter kemaluan lelaki – dengan subjek-subjek ditayangkan video porno kanak-kanak.

Didapati mereka yang terdapat rekod jenayah pedofilia mempunyai diameter kemaluan (menegang) dengan lebih besar apabila melihat pornografi kanak-kanak berbanding mereka yang tidak mempunyai rekod jenayah itu.

Apakah ini menunjukkan mereka yang menggemar porno kanak-kanak adalah bakal menjadi pesalah pedofilia? Belum tentu.

Namun jika anda menggemari porno kanak-kanak, berhati-hatilah. Itu menunjukkan ‘reward center’ anda sudah tidak boleh diaktifkan dengan porno biasa lelaki-perempuan. Menunjukkan telah berlaku ketagihan porno pada diri anda, dan boleh jadi juga terdapat masalah pada keadaan fizikal otak anda.

Kanak-kanak merupakan masa depan kita semua. Bilamana kita ada kecenderungan untuk merosakkan, atau mungkin hanya suka melihat kanak-kanak diperkosa atau disetubuhi, sudah pasti ada masalah dengan diri kita.

Ayuh selamatkan diri kita daripada bahana pornografi terutama pornografi kanak-kanak.

Mengapa Flash Dapat Merentasi MasaBukit Batu Kapur : Antara Sumber Ekonomi Dan Warisan Alam


Apakah Fetish Anda Natural?

Maaf, mungkin soalan ini terlalu direct. Hari ini apabila menonton porno itu sudah (unfortunately) menjadi satu kebiasaan, maka kita akan dengar ramai orang yang menyatakan mereka ada ‘preference’ masing-masing ]dalam melakukan hubungan seksual. Atau mereka ada kategori porno tertentu yang mereka gemar. Kadang-kadang kategori porno yang diminati itu terlalu ‘out of the box’. Ia bukan lagi sekadar video biasa lelaki dan perempuan berhubungan seks. Ia merebak kepada kategori-kategori yang tidak masuk akal, seperti ‘bestiality’ contohnya, iaitu porno mengenai seks dengan binatang, atau ‘voyeurism’ iaitu keinginan melihat isteri/suami kita berhubung secara seksual dengan orang lain. Keinginan pada melihat porno luar dari kebiasaan ini dipanggil sebagai ‘fetish’. Persoalannya, apakah fetish ini perkara yang memang berasal daripada naluri biasa seorang manusia? Apakah fetish anda natural, atau semulajadi? Memang dari kecil anda minat jenis seks yang pelik-pelik ke?

Seorang saintis telah memperkenalkan kita dengan terma Ransangan Supernormal ini. Ransangan Supernormal adalah apabila seseorang itu ingin kepada sesuatu yang lebih menarik perhatian berbanding apa yang ada di sekitarnya.

Saintis itu ( Nikolaas Tinbergen  ) telah melakukan ujikaji dengan burung betina. Dia telah memalsukan telur burung itu dengan telur plastik dan dengan warna yang lebih menarik berbanding telur asalnya. Akibatnya, burung-burung betina itu terlihat lebih cenderung kepada telur palsu dan mengabaikan telur ‘kandung’nya.

Seperti burung juga, manusia akan mudah tertarik dengan sesuatu yang ‘berbeza’ (novelty). Novelty ini akan menjadikan otak merembes dopamin dengan banyak kerana kelainannya. Ia menjadikan anda rasa puas kerana ‘reward circuit’ dalam otak anda diaktifkan dengan rembesan dopamin dan opiod.

Pendek ceritanya, seperti burung tadi, menonton porno akan menjadikan anda mendapat Ransangan Supernormal kerana ia adalah ransangan yang ‘artificial’ dan bukannya semulajadi. Pelakon-pelakon porno ditunjukkan mempunyai wajah dan tubuh badan yang hebat nak dibandingkan dengan orang biasa.

Ok. Sampai sini kita faham bahawa, adanya ransangan akan menyebabkan dopamin dirembeskan dalam otak kita. Semakin tinggi ransangan (supernormal) akan menyebabkan semakin tingginya jumlah dopamin yang dirembeskan.

Perlu diingat, apabila dopamin dirembeskan, sebenarnya otak bukan hanya mengeluarkan dopamin. Ia juga akan mengeluarkan neurokimia bagi perasaan takut, kerisauan, dan rasa bersalah, dan perasaan mencari-cari.

Contohnya apabila kita minat dengan smartphone. Lalu kita sentiasa membelek smartphone itu. Minat kita itu sebenarnya merembeskan dopamin dalam otak kita. Apabila kita terlalu minat, maka neurokimia untuk perasaan lain juga dikeluarkan menyebabkan kita risau dan rasa serba salah kalau tak tengok phone, dan kita asyik membelek handphone kita walaupun tiada notification apa-apa pun.

Jadinya, seseorang yang menonton porno dengan kerap akan cenderung melihatnya lagi dan lagi kerana dopamin yang dihasilkan terlalu tinggi. Kenapa terlalu tinggi? Sebab manusia normal tanpa porno internet hanya akan melihat beberapa perempuan cantik/lelaki handsome tanpa pakaian sepanjang hayatnya (seperti zaman moyang kita dahulu), akan tetapi hari ini, seseorang boleh melihat puluhan manusia yang memberikan kepuasan dalam masa hanya beberapa jam sahaja!

Ini sudah pasti akan merembeskan dopamin sebanyaknya, kerana seks adalah naluri asas manusia untuk pembiakan. Dan ingat tadi yang kita cakap dopamin itu datang dengan neurokimia untuk perasaan takut, terkejut, tercari-cari, keresahan dan lain-lain?

Dalam jangka masa panjang, kerana adanya neurokimia lain selain dopamin ini, maka pengguna porno akan terkeliru perasaan teransang (disebabkan dopamin) dan perasaan takut/terkejut/resah/tercari-cari (disebabkan hormon lain).

Mudah cakapnya, setelah beberapa lama melihat porno, pengguna porno akan mencari kategori porno lain untuk memuaskan dirinya. Ia akan mencari jenis-jenis porno yang menyebabkan dia berasa terkejut/terkesima dengan video itu. Sebab itu lah fetishnya pelik-pelik.

Jadi soalannya, jika anda ada sesuatu fetish tertentu, apakah fetish anda natural?

Jawapannya sudah tentu tidak.

Tuhan menciptakan kita dengan naluri yang seksual yang normal, namun kerana kesilapan kita dalam memilih, maka otak kita di’conditioned’kan untuk menyukai sesuatu di luar daripada fitrah kita.

Itu belum kita cerita pasal fetish yang menyebabkan penggemar porno ini menjadi ganas terhadap wanita, dan kalau menonton porno pun ingin menonton yang menunjukkan sifat maskulin, seperti cenderung melihat wanita dirogol atau porno kanak-kanak dan sebagainya.

Jadi, buatlah pilihan yang betul. Ketagihan porno itu real. Jangan sesekali tersilap langkah.


Kenapa Porno Boleh Menyebabkan Ketagihan?

Kenapa porno boleh menyebabkan
ketagihan? Untuk memahaminya, anda perlu faham mengenai apa itu ‘’novelty’’
atau kebaharuan. Kita mulakan dengan kisah benar mengenai tikus-tikus ini:

Apa yang berlaku bila
seekor tikus jantan diletakkan bersama dengan seekor tikus betina? Pada
permulaannya tikus jantan itu akan berhubungan seks dengan penuh keterujaan.
Tikus jantan itu akan mengalami ejakulasi dalam masa yang singkat sahaja. Tapi
lama-kelamaan, tikus jantan itu akan mulai bosan kepada tikus betina itu, dan
kemudian masa untuk berejakulasi akan mengambil masa yang lebih lama.

Apa pula yang akan
berlaku bila seekor tikus jantan diletakkan bersama beberapa ekor tikus betina?
Tikus jantan itu akan mengalami keterujaan yang tinggi apabila mengawan dengan
tikus betina pertama lalu berejakulasi dalam masa yang singkat. Kemudian
apabila mengawan dengan tikus kedua juga mengambil masa yang singkat. Kemudian
seterusnya dengan tikus ketiga juga mengambil masa yang singkat untuk mencapai
klimaks. Ia tidak sempat untuk berasa bosan.

Inilah yang dipanggil
sebagai Coolidge Effect, iaitu kesan yang difahami saintis setelah kajian dijalankan
keatas beberapa jenis binatang. Coolidge Effect juga dialami oleh binatang betina,
bukan hanya jantan.

Dalam satu kajian, lelaki
(manusia) akan berejakulasi lebih banyak dan lebih cepat apabila ditunjukkan
imej-imej perempuan yang berbeza-beza.

Dalam otak
binatang-binatang itu dan juga otak manusia terdapat sejenis mekanisme yang memberikan
kepuasan apabila kita berhadapan dengan sesuatu kelainan (novelty), ataupun
makanan, dan apa-apa yang menyeronokkan.

Secara semulajadinya, keinginan
dan motivasi untuk ‘mengejar’ seks kebanyakannya adalah disebabkan sejenis neurokimia
yang dipanggil dopamine. Dopamine ini akan memperbanyak satu bahagian daripada
otak – iaitu mekanisme untuk kepuasan – yang dipanggil ‘reward circuitry’. Di
reward circuitry inilah kita mengalami sesuatu keinginan dan kepuasan, dan di
sinilah kita mengalami sesuatu ketagihan.

Dopamine
ini akan yang menggerakkan kita untuk melakukan sesuatu untuk kelansungan
hidup. Apakah yang memberikan kepuasan yang tinggi kepada manusia? Jawapannya
ialah

Dopamine
juga akan memotivasikan kita untuk melakukan sesuatu yang kita suka. Apabila rembesan
dopamine ini banyak, kita akan menginginkan sesuatu itu secara banyak juga.
Jika tiada dopamine, kita tidak inginkan apa-apa. Sebab itulah dopamine ini
mendapat gelaran ‘molekul ketagihan’ disebabkan ia mempunyai peranan penting
pada setiap ketagihan-ketagihan yang ada.

Dopamine
mencari novelty, kelainan-kelainan di dalam hidup. Kita ingin mencuba makan di
kedai yang berbeza, ingin beli kereta baharu, ingin tengok movie yang baru
keluar… semua ini adalah disebabkan kehadiran dopamine. Seperti semuanya,
apabila dopamine ini berkurangan, keseronokan akan berkurangan juga.

Ingat
lagi mengenai Coolidge Effect tadi? Tikus jantan yang hanya mendapat seekor
tikus betina sebagai pasangan tadi merembeskan dopamine yang semakin
berkurangan disebabkan tiadanya kelainan, tiadanya novelty. Namun apabila
bertukar-tukar pasangan, maka ia merembeskan dopamine yang tinggi setiap
kalinya.

Tidak
menghairankan, tikus dan manusia adalah lebih kurang sahaja apabila berhadapan
dengan kelainan-kelainan ransangan seksual. Kajian yang dijalankan oleh para
pengkaji Australia kepada beberapa subjek mendapati, apabila ditunjukkan video erotik
yang sama sebanyak beberapa kali, ukurlilit kemaluan (penis) dan ransangan seks
yang dialami mereka berkurangan kerana mereka bosan dengan video yang sama.

Setelah
18 kali ditayangkan video yang sama, mereka ditunjukkan dengan sesuatu novelty,
iaitu video yang berbeza pada tayangan ke 19 dan ke 20. Apa yang terjadi?
Ukurlilit kemaluan dan ransangan seksual mereka mencanak naik.

Anda dapat idea sikit tak, kenapa porno boleh menyebabkan ketagihan?

Di internet, novelty untuk porno hanyalah one click away sahaja. Sekiranya seseorang ingin melihat kelainan di dalam porno, mereka boleh mengklik video lain dengan mudah. Banyak tab yang boleh dibuka pada browser dan boleh tengok banyak jenis video porno.

Seseorang
manusia yang tengok porno pada hari ini boleh mengaktifkan reward circuit dalam
otaknya dengan melihat berbagai jenis novelty dalam sehari berbanding apa yang
boleh dilihat oleh manusia zaman sebelum internet pada sepanjang hayatnya!

Banyaknya pilihan ini
akan meningkatkan keterujaan dan akan menyebabkan perubahan pada fizikal otak
kita.

Inilah  kenapa porno boleh menyebabkan ketagihan. Kerana otak manusia yang melihatnya telah dirubah (secara fizikal) disebabkan dopamine terembes dengan banyak pada ransangan-ransangan novelty (kelainan) itu tadi. Ia bukan semata-mata kerana ransangan seksual, namun juga ransangan melihat jenis imej seks yang berbagai-bagai dan sentiasa diperbaharui.

https://www.yourbrainonporn.com/Men Ejaculate Larger Volumes of Semen, More Motile Sperm, and More Quickly when Exposed to Images of Novel WomenChanges in the magnitude of the eyeblink startle response during habituation of sexual arousal.

Baca juga: Immunoterapi Telah Menyembuhkan Kanser Payudara Seorang Wanita


Ubat kencing manis tidak menyembuhkan, tetapi mengawal kencing manis.

Perlu difahami bahawa fungsi ubat kencing manis bukanlah untuk memulihkan kencing manis. Ini kerana Penyakit kencing manis itu sendiri merupakan penyakit yang chronic iaitu penyakit yang akan berlaku secara berpanjangan.

Penyebab utama berlakunya penyakit kencing manis adalah disebabkan 2 perkara iaitu1) Insulin Resistance(Insulin tidak berkesan)2) Insulin deficiency(Kekurangan hormone insulin)

Fungsi utama insulin adalah menurunkan gula dalam darah dengan cara membuka pintu pada sel-sel untuk membenarkan gula masuk ke dalam sel. Ini akan menurunkan gula dalam darah.Kebanyakkan pesakit kencing manis adalah disebabkan Insulin Resistance yang berlaku pada Diabetic Mellitus type II(penyakit kencing manis jenis yang ke-2).

Disebabkan berat badan yang bertambah(Obese), ini akan menyebabkan kerintangan pada insulin. Maka, Insulin tidak boleh menjalankan fungsinya dengan betul dan gula masih banyak di dalam darah.

Sebab itu pada pesakit yang mempunyai kencing manis salah satu nasihat yang kita berikan adalah untuk mengurangkan berat badan dengan cara bersenam mahupun dgn diet. Bila berat badan semakin kurang, maka Insulin resistance semakin terkawal. Bila Insulin resistance semakin terkawal, kencing manis pun akan terkawal.

Dan ada juga sesetengah pesakit yang tidak obese, tetapi masih mempunyai kencing manis. Ini mungkin disebabkan pada usia muda dia selalu mengambil makanan yang manis. Insulin merupakan hormone yg dihasilkan oleh sel beta Langerhans di dalam pancreas.

Apabila kita selalu makan makanan yang manis, ini akan membebankan sel beta Langerhans di dalam pancreas dan menyebabkan ia ‘exhausted’ pada jangka masa yang lama.Apabila kita semakin tua, sel2 ini mati dan menyebabkan kadar penghasilan insulin sangat rendah. Apabila insulin rendah, gula tidak dapat diturunkan dengan begitu efektif. Ini juga akan menyebabkan kencing manis

Pelbagai ubat kencing manis di dalam pasaran dan ianya mempunyai pelbagai fungsi. Ada yang menurunkan penghasilan gula daripada hati, ada yang bertindak untuk menambahkan penghasilan insulin daripada pancreas, ada yang menghalang penyerapan gula daripada usus, ada yang menggantikan insulin dalam badan itu sendiri dan sebagainya. Tiada ubat yang menyembuhkan penyakit itu sendiri.

Ada yang berfikir kalau ubat ini tak mampu memulihkan kencing manis, kenapa perlu ambil? Disinilah kami ingin memberi kefahaman kepada anda semua bahawa:

1) Kencing manis tidak boleh diubati tetapi boleh dikawal

2) Ubat yang diberi itu merupakan salah satu cara untuk mengawal penyakit kencing manis

3) Ubat kencing manis bukan menjadi lesen untuk kita memakan sesuka hati

4) Perlunya diikuti dengan kawalan dalam makanan dan juga exercise

5) Jika terlebih berat badan, dinasihatkan untuk menurunkan berat badan hingga ke tahap yang normal. Ini akan memulihkan ‘insulin resistance’ seterusnya kawalan gula. Kajian telah menunjukkan kencing manis boleh dipulihkan semula dengan mengurangkan berat badan ke BMI yang normal.

6) Perkara yang paling penting sekali adalah ubat-ubatan ini telah terbukti mengawal bacaan HbA1c. HbA1c secara ringkasnya adalah kawalan gula ataupun purata bacaan gula dalam darah selama 3 bulan. Bacaan ini terhasil apabila kita mengira glycated haemoglobin. Disebabkan sel darah merah kita hidup lebih kurang 3 bulan, maka kita dapat melihat purata glycated haemoglobin itu yang mengambarkan kawalan gula selama 3 bulan.

7) Semakin tinggi bacaan HbA1c ini, semakin banyak peratusan untuk kita mendapat komplikasi daripada penyakit itu sendiri sebagai contohnya stroke, sakit jantung, rosak buah pinggang dan sebagainya.

8) Salah satu tujuan memberi ubat kencing manis ini adalah untuk menurunkan HbA1c ini. Dengan menurunkan bacaan tersebut, maka segala komplikasi itu dapat dielakkan.

Nanti kalau ada orang tanya, kenapa masih makan ubat kencing manis tetapi ianya tak menyembuhkan. Cakap kat dia balik, ubat ini untuk mengawal kencing manis agar ia terkawal dan tidak menyebabkan komplikasi yang teruk.


Emak darah jenis O penyebab kekuningan pada bayi

Bagi pengetahuan semua, emak yang mempunyai darah jenis O akan mempunyai kebarangkalian yang lebih tinggi untuk mempunyai anak yang kuning ketika baru lahir. Untuk memahami kenapa perkara ini berlaku, kita kena faham kenapa ada blood grouping system

Seperti yang kita tahu badan manusia tidak akan membenarkan benda asing seperti bakteria, virus, fungus dan juga sel-sel yang lain untuk memasuki badan kita. Cara badan kita nak kenalpasti benda asing ini adalah mengenal pasti antigen-antigen yang terletak pada permukaan sesuatu benda asing tersebut.

Berkenaan dengan antigen ini, cuba kita bayangkan diri kita sendiri. Setiap seorang daripada kita mempunyai IC sebagai bukti yang kita ini adalah rakyat Malaysia. Siapa yang tidak mempunyai IC ataupun dia mempunyai passport adalah bukan rakyat Malaysia. Jadi kita tahu siapa yang sebenarnya betul-betul rakyat Malaysia ataupun pendatang asing.

Ini memudahkan penguatkuasaan undang-undang jika berlakunya sesuatu. Begitu juga antigen ini. Ianya boleh digambarkan seperti IC yang menunjukkan bahawa sel itu berasal daripada tubuh badan kita sendiri ataupun sesuatu yang asing.

Jika ianya asing, maka sel darah putih akan menangkap ataupun istilah yang lebih tepat adalah memakan sel asing tersebut dan membunuhnya. Inilah adalah salah satu mekanisma pertahanan badan untuk mengelakkan benda asing mencerobohi badan.

Dalam sel darah merah, ada beberapa jenis antigen yang digunakan untuk system grouping. System grouping bagi sel darah merah yang selalu digunakan di Malaysia ada 2 jenis iaitu ABO dan juga rhesus daripada 30 lebih sistem grouping yang lain.

Dalam post ini kita cerita pasal ABO grouping sahaja. Saya cuba ringkaskan seringkas yang mungkin supaya semua boleh faham. Sesorang itu ditentukan jenis darahnya pada antigen yang wujud pada permukaan sel darah merah. Jika sel darah itu ada antigen jenis A, maka darah itu jenis A. Jika sel darah itu ada antigen jenis B, maka kita katakan ia adalah darah jenis B.

Apa pula cerita darah jenis O? Pada darah jenis O tidak wujudnya kedua-dua antigen tersebut. Makna kata, Antigen A dan B tidak wujud pada permukaan sel darah merah orang yang mempunyai darah jenis O. Kalau darah jenis AB pula bermaksud, kedua-dua antigen A dan B itu akan hadir pada permukaan sel darah merah

Yang paling penting adalah perkara yang akan saya terangkan ini. Sesiapa yang mempunyai darah jenis A akan menghasilkan antibodi yang akan melawan darah jenis B. Manakala, siapa yang mempunyai darah jenis B pulak akan menghasilkan antibody untuk melawan darah jenis A.

Orang yang mempunyai darah jenis O pula akan menghasilkan antibody yang akan melawan kedua-dua darah jenis A dan juga B. Orang yang mempunyai darah jenis AB pula tidak akan menghasilkan antibody untuk melawan kedua-dua jenis antigen tersebut.

Darah Jenis A —–> menghasilkan antibody B

Darah Jenis B —–> menghasilkan antibody A

Darah jenis O —–> menghasilkan antibody A dan B

Darah jenis AB —–> tidak menghasilkan antibody

Jadual ringkas berkenaan kumpulan darah ABO berserta antibodi yang dihasilkan oleh mereka

ANTIBODI NI APA PULAK?

SECARA RINGKASNYA ANTIBODY INI ADALAH PROTEIN YANG AKAN MENYERANG SEL YANG MEMPUNYAI ANTIGEN TERSEBUT. SEBAGAI CONTOH, ANTIBODY B AKAN MENYERANG SEL DARAH MERAH JENIS B DISEBABKAN IANYA MEMPUNYAI ANTIGEN B PADA PERMUKAAN SEL DARAH MERAH ITU. SEBAB ITU DARAH JENIS A TIDAK BOLEH DIDERMAKAN PADA ORANG YG MEMPUNYAI DARAH JENIS B

Kenapa Ibu yang mempunyai darah jenis O menyebabkan bayi senang kena kuning?

Hanya bayi yang mempunyai darah selain daripada O iaitu A, B dan AB akan mempunyai risiko yang tinggi untuk kuning. Kalau bayi itu sendiri mempunyai darah jenis O, ianya tidak berisiko untuk mendapat kuning walaupun emak mempunyai darah jenis O. Ini kerana seperti yang saya katakan diatas bahawa seseorang yang mempunyai darah jenis O akan menghasilkan antibody untuk melawan darah jenis A, B dan juga AB.

Ketika proses kelahiran, darah jenis O ibu yang mempunyai antibody A dan B mungkin akan bercampur dengan darah bayi dan menyebabkan antibody ini menyerang sel darah bayi. Ini menyebabkan sel darah merah itu pecah dan produk akhir adalah bilirubin yang menyebabkan kekuningan pada bayi. Jika kandugan bilirubin dalam darah terlampau tinggi, maka perlunya bayi tersebut menjalani ‘phototherapy’ untuk mengurangkan jaundice.

Oleh itu, kalau datang ke klinik sebab bayi kuning tiba-tiba doktor tanya emak darah jenis apa, tak perlu pelik dan tertanya-tanya. Ini disebabkan ia ada kaitan dengan kekuningan pada bayi


50 Juta Akaun Facebook Telah Di’Hack’, Ketahui Cara Untuk Melindungi Akaun Anda.

Tahun 2018 telah menjadi pelayaran yang sukar untuk Facebook. Selepas Skandal Cambridge Analytica terkenal yang menjejaskan 80 juta akaun pengguna Facebook, syarikat itu sekali lagi melaporkan penggodaman terbaru yang menjejaskan 90 juta pengguna Facebook.

Baca lebih lanjut untuk mengetahui bagaimana 90 juta akaun terbabit dengan serangan.

50 juta pengguna Facebook telah terdedah kepada penipuan ID setelah serangan siber terbesar di media sosial gergasi ini. Syarikat tersebut mendedahkan bahawa kemungkinan besar cara akaun digodam adalah melalui token akses (access token) disebabkan kekurangan keselamatan yang dibuka selama setahun lebih. Facebook memaklumkan kepada pengguna bahawa isu keselamatan telah ditemui pada hari Selasa, 25 September. Kelemahan tersebut wujud dalam ciri “View As” di laman web – yang membolehkan pengguna melihat apa yang orang lain lakukan ketika melihat profil mereka dan memberikan peluang kepada penggodam cara untuk mengambil alih akaun orang.

Potensi digodam media sosial yang lain seperti Instagram semakin luas melalui perkhidmatan pihak ketiga. Ini boleh terjadi melalui penggunaan token akses. Token akses adalah sejenis kunci keselamatan yang membolehkan pengguna untuk terus masuk ke Facebook melalui beberapa sesi penyemakan imbas tanpa memasukkan kata laluan mereka setiap kali. Memiliki token membolehkan penyerang mengambil kawalan penuh terhadap akaun mangsa, termasuk log masuk ke aplikasi pihak ketiga yang menggunakan Login Facebook.

Menurut Facebook, penyerang mengeksploitasi tiga pepijat yang diperkenalkan ke dalam “view as” featured pada bulan Julai 2017. “View as” membolehkan pengguna melihat profil mereka seperti kepada pengguna lain. Syarikat tersebut bila penggodaman tersebut berlaku, tetapi ia mengatakan bahawa ia memulakan siasatan selepas menemui aktiviti luar biasa pada 16 September. Sebagai tambahan kepada 50 juta  akaun yang token aksesnya diambil, Facebook mengatakan bahawa ia memerlukan 40 juta pengguna tambahan yang menggunakan alat “view as” sejak Julai 2017 untuk keluar dari akaun mereka sebagai langkah berjaga-jaga. Ini akan menetapkan semula token akses pengguna tersebut, melindungi akaun mereka.  Naib presiden pengurusan produk, Guy Rosen, berkata pada panggilan persidangan itu, bahawa Facebook kini bekerjasama dengan FBI untuk mencari siapa dalangnya.

Walaupun terdapat banyak soalan yang tidak dijawab mengenai data yang dicuri, dan siapa yang bertanggungjawab, terdapat beberapa langkah yang jelas yang boleh anda ambil sebagai langkah keselamatan.

LANGKAH-LANGKAH MELINDUNGI AKAUN FB ANDA

Log out semua aplikasi dan aktiviti yang menggunakan login Facebook. Ya. Kesemuanya.Perkara pertama yang boleh anda lakukan ialah log keluar dari akaun Facebook anda, di mana-mana sahaja. Seperti, setiap tempat yang dilog masuk – pelayar web anda, aplikasi pada telefon anda, iPad anda – di mana-mana sahaja. Facebook mungkin telah melakukan ini untuk anda, tetapi, jika tidak, anda mungkin harus melakukan ini untuk diri sendiri. Dalam kenyataan rasmi Facebook, mereka telah reset semua token akses yang berkaitan namun kita lakukan ini untuk langkah berjaga-jaga. Mencegah sebelum merawat.   Untuk melakukannya, pergi ke bahagian “Keselamatan dan Log Masuk” (Security and Login) yang terdapat dalam tetapan. Di sana anda akan dapati pilihan untuk log keluar dari semua sesi anda. Klik ia. —Pastikan kata laluan Fb anda unik. Hanya anda seorang sahaja perlu tahu (okay, mungkin suami atau isteri anda sahaja)Jika sebelum ini, password anda adalah 123456, nombor kad pengenalan, nama suami/isteri, nama anak-anak, nombor telefon anda, sila tukar kerana ia mempunyai potensi besar mudah di’hack‘. Gunakan kata laluan yang unik dan mudah anda ingati namun tidak terlalu kompleks atau terlalu mudah. Paling penting, kata laluan itu anda tidak sebarkan atau biarkan orang lain ketahui.Aktifkan Facebook’s two-factor authentication (pengesahan dua faktor Facebook) dan gunakan aplikasi pengesahan.    — Dan pilihan yang terakhir sekali, buang akaun Fb anda.Agak sukar untuk menggodam akaun Facebook anda jika anda tidak memilikinya. Senang bukan?

Kongsikan artikel ini dengan keluarga dan rakan-rakan anda supaya semua orang cakna dengan isu ini yang mungkin melibatkan isu privasi dan keselamatan


Mengapa The Flash dapat merentasi masa?

Hero The Flash dari DC Universe sangat terkenal dengan kuasanya yang pantas berlari. Kepantasannya yang menghampiri kelajuan cahaya ini (pernah juga sampai melebihi kelajuan cahaya) telah memperlihatkan kepada kita dia mampu melalui pengembaraan masa.

Idea kuasa The Flash dan pengembaraan masa dapat dijelaskan melalui Teori Relativiti Khas yang popular diusulkan oleh Albert Einstein pada tahun 1905.

Tahun ini merupakan tahun keagungan Einstein sebab dalam tempoh setahun ini saja, dia telah terbitkan 4 buah jurnal saintifik dan keempat-empat ini telah memberikan impak yang cukup besar dalam dunia fizik. Inilah sebab kenapa Einstein menjadi simbolik ‘genius’.

Masa ini Einstein memang tak popular. Pekerjaannya pula hanya sekadar kerani. Einstein mula menjadi popular ketika idea Teori Relativiti Umumnya dibuktikan ketika gerhana Matahari pada tahun 1919.

Salah satu ideanya adalah Teori Relativiti Khas (Special Theory of Relativity). Dalam idea ini, secara umumnya Einstein mengusulkan bahawa masa adalah relatif dan tidak mutlak (absolute).

Kalau kita berlari di atas kereta api yang sedang bergerak, larian kita akan lebih laju sebab kelajuan kita didukung (supported) oleh kelajuan kereta api.

Tetapi benda ini tak berlaku pada kelajuan cahaya. Kalau cahaya bergerak di atas kereta api, kelajuan cahaya tetap sama dalam pelbagai keadaan sekalipun. Kereta api bergerak ke, kereta api tak bergerak ke, kelajuan cahaya tetap begitu.

Ini salah satu prinsip penting dalam teori itu.

Dalam teori ini juga, kalau kita bergerak menghampiri kelajuan cahaya, masa kita akan menjadi lebih lambat berdasarkan pemerhati lain.

Contohnya, katakanlah jam The Flash berada pada pukul 12.00 dan jam Batman pun pada pukul 12.00. Apabila The Flash mula bergerak lebih laju menghampiri kelajuan cahaya, jam the Flash akan menjadi lebih perlahan berdasarkan perspektif Batman.

Pada perspektif The Flash, jam itu bergerak macam biasa. Pada perspektif Batman, jam dia pun gerak macam biasa. Tetapi kalau jam itu dilihat relatif antara satu sama lain, jam The Flash akan lebih perlahan dan jam Batman lebih laju.

Eksperimen ini pernah dibuat banyak kali dan telah dibuktikan benar. Jadi, tak hairanlah The Flash dapat ke masa depan sebab dia mampu bergerak menghampiri kelajuan cahaya sehinggakan perubahan masanya menjadi signifikan.

Kelajuan pergerakan The Flash tak akan memberikan signifikan kepada masa kalau kelajuan di bawah 75% kelajuan cahaya. Melebihi 75%, perubahan masa agak dramatik berdasarkan persamaan matematik relativiti.

Kenapa masa jadi perlahan apabila bergerak menghampiri kelajuan cahaya?

Di sinilah datang Teori Relativiti Umum (General Theory of Relativity). Dalam teori ini, semakin laju kita bergerak, jisim kita akan bertambah berat. Apabila jisim bertambah berat, graviti akan bertambah kuat akibat gangguan (distortion) ruang-masa yang agak signifikan.

Graviti yang kuat ini membuatkan masa kita lebih perlahan. Tuntas, macam inilah bagaimana The Flash dapat pergi ke masa depan. Masa The Flash jadi perlahan, tapi dunia di sekelilingnya menjadi lebih laju dan laju ke depan.

Lagi satu, kesan daripada pergerakan menghampiri kelajuan cahaya ini yang buatkan The Flash sukar dilihat. The Flash sukar dilihat bukan semata-mata sebab dia terlalu laju, tetapi sebab tubuh badannya menjadi ‘mengecil’ (contraction) apabila bergerak menghampiri kelajuan cahaya.

Ini adalah kesan daripada pergerakan selaju itu. Idea ini pun ada dalam teori relativiti khas.

Tapi, bagaimana pula The Flash dapat kembara ke masa lalu? Kalau ikut teori saintifik realiti, tak dapat kerana ia telah melanggar banyak hukum alam dan terlalu banyak paradoks.

Apabila The Flash berlari pada kelajuan sama dengan kelajuan cahaya ataupun lebih laju, The Flash memerlukan tenaga yang tak terhingga (infinity) untuk mencapai kelajuan itu.

Alam tak dapat nak berikan (supplied) tenaga ini kerana ia akan melanggar hukum termodinamik. Tapi DC mewujudkan konsep ‘Speed Force’ bagi membolehkan The Flash menerima tenaga tak terhingga ini. ‘Speed Force’ adalah tenaga dimensi-extra (extradimensional) yang berada di luar alam fizikal. Tuntas, The Flash dapat kembali ke masa lalu.

Gambar di bawah merupakan gambar The Flash dan gambar Einstein ketika merumuskan persamaan matematik tentang Teori Relativiti Khas.


KULAT BERTEMU ROTI

Berdasarkan bebenang kicauan di Twitter baru-baru ini, pelbagai reaksi bercampur baur mengenai pemakanan roti yang telah berkulat. Sebelum mengambil keputusan untuk membuang roti yang sudah luput atau masih ragu-ragu untuk memakannya, marilah bersama-sama meneliti bagaimana mikroorganisma ini membentuk.

Sedia maklum bahawa udara yang dihirup terdedah kepada debu dan spora yang sentiasa ada di sekeliling kita. Mikroorganisma tersebut adalah alga, kulat, bakteria dan sebagainya. Meskipun kulat spora tidak aktif (dormant) dan berlegar-legar menunggu masa untuk membiak, ia memerlukan perumah (host), persekitaran yang lembap dan suhu yang sesuai. Apabila anda membeli roti dan membawanya pulang untuk disimpan di dalam bilik, spora-spora ini sudah mula menghinggapi permukaan roti selepas pembukaan plastik tersebut. Roti mempunyai kandungan air yang tinggi dan apabila adanya kedapan udara di dalam plastik, spora kulat ini mula berjinak secara perlahan-lahan meskipun dalam keadaan tiada pencahayaan.

Kerosakan roti berlaku bukanlah berpunca daripada sesudah tarikh luput semata-mata tetapi boleh berlaku apabila berlakunya:-

I. Kerosakan kulat :

Berlaku selepas proses roti dibakar dimana permukaan roti terdedah kepada spora atau penyimpanan terdedah kepada kelembapan dan suhu yang sesuai.

II. Kerosakan yis :

Berlaku selepas proses roti dibakar apabila yis yang bermasalah, pichia butonii atau dikenali sebagai Chalk Mold (kelihatan tompokan putih atau krim) dijumpai di bahagian pemotongan, penyejukan roti, saluran penyampai (conveyor belt) dan rak-rak.

III. Kerosakan bakteria :

Berlaku semasa proses roti dibakar apabila spora bakteria bernama bacillus sp menghinggapi tepung dan yis. Ia mempunyai ketahanan haba (heat-resistant) dan jika suhu roti yang dibakar tidak mencecah paras maksima 97 ke 101 darjah celcius di bahagian dalamnya, spora ini akan masih hidup dan membiak. Kesannya dapat dilihat antara 12-24 jam selepas roti dibakar; luaran kerak roti rapuh, intinya disentuh agak melekit dan apabila ditarik membentuk tali serta berbau fruity.

Maka, tidak hairanlah jika anda pernah melihat roti sudah berkulat meskipun belum melepasi tarikh luput, tetapi harus diingatkan bahawa roti yang mempunyai tarikh luput hanyalah indikasi untuk anda menikmati kesegaran roti sebelum ia mengeras, kering atau berkulat (stale). Ingat lagi spora kulat nak menjinak tu?

Spora kulat memakan masa untuk bercambah dan menjalar. Jika anda melihat roti mempunyai banyak jenis dan ramuannya berbeza serta kaedah pembuatannya samada secara handmade atau pengeluaran kilang. Jika dibiarkan selama beberapa hari sudah berkulat menunjukkan roti tiada bahan pengawet dan berbeza pula dengan roti yang mempunyai bahan pengawet yang terkawal pula mengambil masa seminggu untuk berkulat. Bahan pengawet berfungsi untuk melambatkan proses kerosakan dan meningkatkan jangka hayat simpan (shelf life). Lama-kelamaan, jika dibiarkan begitu lama atau terdedah akan menyebabkan spora kulat mulai aktif dan menternak menghasilkan koloni baru.

TERLAHIRLAH KOLONI KULAT : KENALPASTI JENIS-JENISNYA

Apabila kulat menyentuh permukaan roti, ia mempunyai badan (thallus) yang merangkumi struktur sel-sel mikroskopik tubular iaitu hyphae seakan-akan kaki bertindak menyedut nutrien dan mencerna lalu mengeluarkan enzim penghadaman. Hyphae telah mula menjalar dengan lebih jauh di liang-liang (porous) roti lalu membentuk rangkaian (network) yang dipanggil mycelium.

Kemudian tumbuh kepala-kepala yang tidak berwarna iaitu sporangia yang menunjukkan baru pramatang. Sesudah matang, ia akan bertukar warna hitam dan spora-spora terkumpul di kepala tersebut dikenali sebagai conidia. Apabila kepala sudah pecah menunjukkan proses reproduksi selesai, seperti bunga dandelion, spora-spora akan berterbangan ke ruang udara mencari kawasan baru untuk membiak dan kitaran ini berulang. Terdapat beberapa spesies kulat yang dijumpai di dalam roti secara umumnya :-

Spesis ini sangat terkenal dan kebiasaannya ada di dalam roti yang berkulat. Rhizopus stolonifer yang juga dikenali sebagai Black Bread Mould dilihat mempunyai tompokan gebu (fuzzy) berwarna biru atau hijau. Sekiranya kulat ini dibiarkan lama tanpa disentuh, ia akan bertukar menjadi hitam dan berbecak (splotchy) di tengah-tengahnya.

Ia boleh membiak dengan cepat di tempat yang lembap dalam kadar suhu 15 hingga 30 darjah celcius dan spora kulat ini paling banyak berada di ruang udara. Kulat ini tidak membahayakan bagi seseorang yang mempunyai sistem imun yang baik, namun kemungkinan besar akan mengalami masalah loya, muntah dan ketidakhadaman. Bagi seseorang yang mempunyai sistem imun yang lemah atau mempunyai alergi atau asma akan mengalami masalah pernafasan atau kesakitan yang teruk.

Spesies ini juga kebiasaannya ada di dalam roti yang berkulat. Penicilium notatum atau dikenali sebagai Penicillium Chrysogeum dilihat mempunyai tompokan gebu berwarna putih, kelabu atau biru muda. Kulat ini sangat cepat membiak menghasilkan koloni dan padat dengan conidia dan kelihatan seakan-akan berbentuk berus menunjukkan rantaian conidia bercantum dengan cabang-cabangnya yang dikenali sebagai conidiophore.

Ia juga mampu membiak di persekitaran yang sejuk, seperti di dalam peti sejuk sekiranya kelembapan relatif (relative humidity) di udara mencecah 60 peratus. Kulat ini tidak membahayakan tetapi sebahagian penicillium juga mengeluarkan molekul yang bertoksin iaitu mikotoksin (racun kulat) juga berhubung kait dengan kanser, carcinogenic, nephrotoxic, neurotoxic dan lain-lain. Jika seseorang terdedah kepada kulat ini dalam tempoh yang lama akan membahayakan kesihatannya.

Spesies ini juga selalunya ada di dalam roti yang berkulat dan kebiasaannya ditemui di negara-negara tropikal. Aspergillus dilihat mempunyai berwarna hijau dan lama-kelamaan berubah kepada kuning kemerahan atau coklat kemerahan. Spora ini boleh membiak pada kadar suhu 21 hingga 30 darjah celcius di dalam bilik yang lembap.

Ia juga mempunyai condiophore yang berupaya untuk tumbuh daripada sel kakinya (foot-cell) dan conidia kelihatan dalam bentuk rantaian. Kebanyakan spesies ini amat bertoksik kepada manusia tetapi biasa digunakan dalam bidang ubatan farmaseutikal (citric acid).

AKIBAT DAN LANGKAH-LANGKAH PENCEGAHAN

Sekiranya anda telah memakan roti yang berkulat secara sedar atau tidak sedar, implikasi berbeza mengikut individu. Kebanyakan manusia mempunyai sistem imun yang normal dan tindakbalas imun berupaya menghasilkan antibodi untuk memusnahkan mikroorganisma dan meneutralkan toksin di dalam badan. Terdapat juga kesan sampingan yang boleh mengganggu penghadaman atau pernafasan apabila menghidu atau termakan roti yang berkulat. Namun, bagi seseorang yang mempunyai sistem imun yang kurang keimunan atau cacat, tertekan atau gagal (seperti asma, alergi, AIDS dan lain-lain), kesannya boleh mengakibatkan jangkitan lebih teruk atau boleh membawa maut.

Menurut USDA, piawaian untuk keselamatan makanan telah menjelaskan bahawa roti yang berkulat perlu dibuang kerana liang-liang roti telah tercemar dengan kulat dan oleh kerana bukan sahaja manusia yang akan terjejas jika termakan, malahan haiwan dan ternakan juga akan terkena natijahnya mulai sakit jika termakan akibat tidak dibuang dengan sempurna.

Kaedah-kaedah yang disarankan untuk meningkatkan jangka hayat simpan dan mengelakkan kerosakan kulat yang cepat adalah seperti berikut:

Bungkusan roti hendaklah diikat untuk mengelakkan roti terdedah lama oleh udara selepas membukanya. Kemudian, perlulah diletakkan di kawasan yang kurang lembapan;Sekiranya bungkusan roti disimpan di peti sejuk, ia akan melambatkan proses pertumbuhan kulat tetapi akan berdepan dengan masalah kekeringan (stale) ataupun kulat boleh membiak jika ruang peti ais padat dan mengandungi kelembapan yang tinggi; atauSaranan menyimpan roti di dalam sejuk beku digalakkan untuk menghentikan proses pertumbuhan kulat dan masa penyimpanan tidak boleh melebihi 3 bulan.

PILIHAN DI TANGAN ANDA.

Claudia Axel, Emanuele Zannini, Elke K. Arendt., Mould spoilage of bread and its biopreservation: A review of current strategies for bread shelf life extension, Critical reviews in food science and nutrition

Nirmala Ravimannan, Pathmanathan Sevvel, Selvarathnam Saarutharshan., Study on fungi associated with spoilage of bread. Int.J.Adv.Res.Biol.Sci. (2016).3(4): 165-167

Norrakiah Abdullah Sani dan Vivien Tan Lee Fong., Kualiti simpanan produk bakeri prabakar dan tahap penerimaannya di kalangan pengguna tempatan, Malaysia Journal of Analytical Science, Vol 10, No 1 (2006) 129-136

P. Saranraj and P. Sivasakhthivelan, (2015) 7 Microorganisms involved in spoilage of bread and its control measures


Kesakitan : Perkara Buruk atau Baik?

Sebagai seorang manusia, kita selalu merasai kesakitan. Tidak kira samada terlanggar batu, ketika mencabut gigi mahupun jatuh daripada motosikal. Semua manusia di dunia merasai kesakitan dan kita selalu berharap untuk kesakitan pergi dengan secepat mungkin malah tak berniat untuk merasainya lagi.

Namun tahukah anda, kesakitan merupakan perkara penting untuk badan anda kekal berfungsi seperti biasa? Walaupun pada mulanya kesakitan sukar untuk ditoleransi namun ia meninggalkan kesan yang baik untuk badan anda.

Bak kata pepatah melayu :

Yakni bermakna bersusah-susah dahulu, bersenang-senang kemudian.

Baik, hari ini penulis mahu menampilkan antara proses biologi yang penting untuk manusia iaitu kesakitan.Pertama, apakah kesakitan? Kesakitan menurut The International Association for the Study of Pain (IASP) ialah perasaan tidak selesa dan enak yang dirasai oleh pesakit, pada masa yang sama sedikit sebanyak mempengaruhi emosi .

Kedua, mengapa kita merasai kesakitan? Perkara yang membawa kesakitan ada banyak, daripada tercucuk jarum, terpegang kuali panas hingga kepada kesakitan seperti tulang patah dan sebagainya.Perkara ini berlaku kerana di dalam badan kita, terdapat pengesan kesakitan(pain receptor) yang banyak berada hampir dengan permukaan kulit yang kita namakan norcireceptor.

Bagaimana maklumat sakit dihantar ke otak?

Apabila kita tercedera, pengesan ini akan akan menghantar signal (mesej) ke otak untuk ditafsir. Untuk lebih faham, sila ikuti analogi dibawah :

Mayday ! Mayday! Kaki kita terpijak paku ! – Pengesan kesakitan

Informasi diterima!- Otak, lalu ahli-ahli otak akan buat meeting untuk buat apa sepatutnya.(sebagai contoh : ya awak kaki awak telah tercucuk paku, sila menjerit sekarang). Rajah (a) dibawah menunjukkan perjalanan signal (mesej) kesakitan kepada otak.

Situasi disini, perbualan pertama dicetuskan oleh pain receptor (pengesan kesakitan) adalah penting. Penting supaya otak dapat mengambil langkah seterusnya untuk menghalang perkara yang lebih kompleks berlaku. Bayangkan jika mesej (signal) tidak disampaikan kepada otak. Adakah otak (Central Nervous System) akan tahu apa yang berlaku di sana? Adakah otak akan mentafsirkan kecedaraan yang kita alami  itu sebagai kesakitan? Adakah kita akan ‘rasa’ sakit? Adakah kita akan tahu yang kita sedang di dalam kesakitan?

Terdapat satu penyakit genetik yang dihidapi oleh sebilangan manusia di dunia diberi nama Congenital Insensitivity To Pain (CIP), dimana penyakit ini membuatkan seseorang tidak dapat merasai kesakitan. Secara umumnya, pengesan kesakitan(pain receptor) pesakit tidak berfungsi dengan baik.

Seorang wanita bernama Stefan Betz, berumur 22 tahun mengalami penyakit genetik ini. Ketika berumur 5 tahun Stefan menggigit hujung lidahnya namun dia tidak merasai apa-apa pun! Dia juga pernah mendapat penyakit osteomyelitis di kaki (jangkitan kuman pada tulang kerana tulangnya patah dan tidak dirawat pada masa yang lama) namun disebabkan Stefan tidak merasai kesakitan, dia boleh hidup dengan tulang kaki yang patah seperti biasa hingga dia menjumpai satu timbulan di bawah bahagian kakinya.

Dengan penyakit ini, jika dia memasukkan tangan kedalam air panas yang sedang menggelegak pun, dia tidak akan merasai panas. Malah seseorang yang mmenghidapi penyakiti ini mampu menjalani pembedahan tanpa anaesthetic (ubat bius)!

Jika anda menjumpai seseorang yang mampu berjalan atas api, lompat bangunan tinggi atau jogging dengan kaki  patah. Anda mungkin perlu membawanya berjumpa dengan doktor. Akhir sekali, saya berharap anda yang membaca artikel ini tahu bahawa kesakitan bukan sekadar untuk menyusahkan hidup anda. Malah ia adalah untuk menyelamatkan anda!

Muhammad Alif Isyraff bin Mat Yaacob,

Penuntut sepenuh masa di Fakulti Perubatan dan Sains Kesihatan, UPM.

Marieb Hoehn, Human Anatomy And Physiology, Ninth Edition
http://www.painaustralia.org.au/about-pain/what-is-pain
How does your brain respond to pain? – Karen D. Davis
Rare disease makes girl unable to feel pain – Health – Children’s …
www.nbcnews.com/id/6379795/ns/health…/rare-disease-makes-girl-unable-feel-pain/


GOOGLE Boleh Jejaki Anda Walaupun Selepas ‘OFF LOCATION’? Bagaimana Cara Menghentikannya?

Di San Fransisco, seorang lelaki dari California memfailkan tuntutan di mahkamah persekutuan dengan menuduh Google menyerang privasi orang – menjejaki lokasi pengguna telefon pintar walaupun tetapan “sejarah lokasi” dimatikan. Tuntutan tersebut dibuat mewakili seluruh pengguna Android dan Iphone di Amerika Syarikat. (Sumber oleh NST)

Sebenarnya dengan mematikan butang yang menjejak sejarah lokasi anda, tidak menghentikan GOOGLE dari menjejaki anda sepenuhnya. Ia tidak akan menyembunyikan tempat semasa anda ketika menggunakan Laman Carian, Peta atau Aplikasi Cuaca. isu privasi ini menjejaskan kira-kira 2 bilion pengguna peranti dari perisian operasi Android Google dan beratus juta pengguna iPhone di seluruh dunia yang bergantung pada Google untuk peta atau carian.

Sebuah akhbar berkaitan melaporkan bahawa banyak perkhidmatan Google pada peranti Android dan iPhone menyimpan data lokasi anda walaupun setelah diberitahu bahawa Google tidak akan menganggu privasi anda. Aplikasi seperti Google Maps akan mengingatkan anda untuk membenarkan akses  lokasi jika menggunakannya untuk perjalanan seharian. Malah, jika anda bersetuju untuk membiarkannya merekod lokasi dari semasa ke semasa,  Peta Google akan memaparkan sejarah itu ke dalam “garis masa (timeline)” yang memaparkan pergerakan harian anda. Bahkan garis masa tersebut akan menyimpan perjalanan minit-demi-minit anda yang akan membawa risiko pendedahan privasi.

Secara positifnya, keadaan ini membantu pihak berkuasa untuk menentukan lokasi suspek dalam satu-satu keadaan.

Pada halaman ‘Google Support Page’, Syarikat tersebut ada menyatakan “Anda boleh mematikan Sejarah Lokasi pada bila-bila masa.  Dengan itu, tempat yang anda pergi tidak lagi disimpan.“

Walaupun butang tersebut dimatikan, sesetengah aplikasi dalam Google ada menyimpan data lokasi anda tanpa dipinta.

Sebagai contoh, Google menyimpan snapshot di mana anda berada apabila anda membuka aplikasi Petanya. Kemas kini cuaca harian automatik pada telefon Android menunjukkan kira-kira di mana anda berada. Dan beberapa carian yang tidak ada kaitan dengan lokasi, seperti “Resipi Kek Coklat Moist” atau “kit sains kanak-kanak”, bahkan menentukan kedudukan tepat dari segi longitude dan latitude persegi dan menyimpannya ke akaun Google anda.

Dan terkini: Google telah menukar kenyataannya di laman web tersebut dengan mengatakan ” Tetapan ini tidak menjejaskan perkhidmatan lokasi lain pada peranti anda “dan mengakui bahawa” sesetengah data lokasi boleh disimpan sebagai sebahagian daripada aktiviti anda pada perkhidmatan lain, seperti Carian dan Peta.”

“Kajian 2014 oleh CNIL, badan perlindungan pengguna teknologi kerajaan, menunjukkan bahawa antara satu perempat hingga satu pertiga daripada aplikasi mempunyai akses ke lokasi telefon. Menjelang 2017, satu kajian oleh Yale University mendapati bahawa tiga perempat daripada aplikasi Android mengandungi tracker – biasanya mengandungi iklan. Kajian CNIL juga mendapati beberapa aplikasi mengesan lokasi telefon lebih daripada sejuta kali dalam tempoh tiga bulan – mengakses maklumat mengenai sekali per minit. “

Untuk mematikan secara menyeluruh, matikan tetapan ‘Web & App Activity‘ di tetapan Google Account  anda.

Pergi ke settings (tetapan)Tekan Google dan pilih Google Account (akaun Google)Tekan pada tab data & personalisation dan tekan web & app ActivityPilih Web & App Activity dan tekan off/tutup

Pergi ke tab Data & personalisation seperti di atasPilih location history dan tekan butang off untuk setiap peranti yang berhubung dengan akaun Google anda.

Pengguna Iphone, Ipad dan komputer

Klik sini this link untuk membawa anda terus ke halaman activity controls (anda mungkin perlu memasuki akaun google anda)Tekan butang tutup/off pada tetapan web & app ActivityUntuk mematikan location history  cuma tekan di bawah tetapan web & app Activity settingPilihan Alternative:Buka Google di laman carian anda dan masuk ke akaun Google.Tekan gambar profil / profile picture dan tekan Google account button / butang akaun Google anda.Pilih Personal info & privacy dan masuk ke my activityTekan activity controlsPilih tutup/off pada butang web & app activity

Untuk menyemak dan memadamkan aktiviti anda yang telah direkod, termasuk data lokasi, panel Aktiviti Google saya membolehkan anda untuk memadamkan acara individu dan kumpulan. (Tekan sini)Anda juga boleh memadamkan sejarah lokasi anda dengan mengklik ikon bin. (Klik sini)


JENIS DARAH MENDEDAHKAN SESEORANG KEPADA PENYAKIT

Anda sudah tahu bahawa kumpulan darah adalah sesuatu yang penting terutamanya jika anda kehilangan banyak darah. Sebagai contoh jika anda terlibat dalam kemalangan jalan raya.

Sudah tentu pada ketika itu, anda memerlukan darah daripada orang lain dan kumpulan darah tersebut perlulah bersesuaian dengan kumpulan darah anda. Jika kumpulan darah tersebut tidak bersesuaian dengan anda, kemungkinan keadaan anda akan menjadi lebih teruk dan boleh menyebabkan kematian.

Tetapi kegunaan kumpulan darah ini tidak berhenti disitu sahaja. Tahukah anda kumpulan darah yang berbeza ini akan meningkatkan risiko anda untuk menghadapi sesuatu penyakit dan ada juga jenis darah yang melindungi anda dari sesuatu penyakit?

Kumpulan darah yang selalu kita katakan sebenarnya dicipta berdasarkan antigen yang melekat pada dinding sel darah merah.

Antigen merupakan struktur yang melekat dibahagian permukaan sel dan berfungsi untuk tujuan pengenalpastian, pertahanan badan dan beberapa fungsi yang lain. Antigen seolah-olah menjadi kad pengenalan bagi setiap sel dalam badan supaya sel pertahanan badan dapat membezakan samada sel tersebut dari badan ataupun dari luar.

Jika anda mempunyai antigen jenis A, anda mempunyai darah A
Jika anda mempunyai antigen jenis B, anda mempunyai darah B
Jika anda mempunyai kombinasi antigen A dan B, maka darah anda adalah darah AB
Jika anda tidak mempunyai sebarang antigen dari A dan B, maka anda mempunyai darah jenis O

Tetapi ada lagi satu antigen yang penting perlu kita tahu iaitu Antigen H. Sebenarnya perubahan pada Antigen A, B dan AB adalah perubahan pada jenis gula yang melekat di bahagian antigen H. Jika anda tidak mempunyai sebarang gula yang melekat pada hujung bahagian antigen H, maka anda dikatakan mempunyai darah jenis O.

Jenis Antigen pada darah (Sumber: downhousesoftware.wordpress.com)

Dan perlu diketahui, jenis antigen ini bukan sahaja berada pada permukaan sel darah. Ia juga berada pada permukaan usus dan sel-sel dalam badan anda. Ini membuatkan sel-sel ini mampu berinteraksi dengan kuman dan juga sel imun badan kita sendiri

Mempunyai Darah jenis O, boleh membantu dalam penyakit demam malaria

Salah satu perkara yang berbahaya apabila seseorang itu menghadapi demam malaria adalah sel darah merah akan bergumpal satu sama lain menjadi satu bentuk seolah-olah bunga ros jika dilihat dibawah mikroskop. Ia berlaku apabila sel darah merah yang dijangkiti malaria melekat pada sel darah merah yang normal dan proses ini dibantu jika seseoran itu mempunyai antigen A dan B (iaitu berdarah A, B ataupun AB)

Oleh itu, mereka yang mempunyai kumpulan darah A, B dan AB akan lebih mudah membentuk gumpalan darah yang lebih besar berbanding mereka yang berdarah O.

Dan jika gumpalan tersebut terlalu besar ia boleh menyumbati salur darah dan menyebabkan kawasan selepas itu kekurangan oksigen. Bayangkan jika ia berlaku dikawasan otak, sudah tentu ia boleh menyebabkan penyakit angin ahmar (strok).

Selain daripada itu, gumpalan darah yang besar ini juga menyebabkan sel tersebut susah untuk dimusnahkan oleh sel pertahanan badan menyebabkan pesakit tersebut menjadi lebih teruk

Ini membawa kesimpulan bahawa mereka yang berdarah A, B dan AB mempunyai risiko yang tinggi untuk mengalami demam malaria yang lebih teruk berbanding dari mereka yang berdarah O

Mempunyai darah jenis O, akan menyebabkan anda mendapat penyakit kolera yang teruk

Bagi mereka yang berdarah O, mungkin anda dapat melawan Demam Malaria dengan baik. Tetapi anda akan menjadi teruk bila terkena jangkitan kolera.

Ketika wabak kolera berlaku di Peru pada awal tahun 90an, mereka yang berdarah O mempunyai 8 kali ganda kebarangkalian untuk dimasukkan ke hospital disebabkan kolera berbanding kumpulan darah yang lain.

Dan kajian juga mendapati darah jenis O adalah kumpulan darah yang paling sedikit ditemui pada penduduk di kawasan sungai Ganges, India. Dimana kawasan tersebut selalunya berlaku wabak kolera.

Walaupun saintis masih lagi tidak mengetahui bagaimana darah O menyebabkan kolera menjadi lebih teruk, tetapi satu perkara yang dipercayai adalah antigen A dan B mungkin membantu dalam mengelakkan toksin kolera melekat pada sel-sel badan.

Tetapi perlindungan ini bukan berlaku pada sel darah. Tetapi ianya berlaku pada sel-sel di dalam usus. Ini kerana seperti yang saya katakan pada awal tadi, antigen ini juga berada pada sel-sel badan yang lain dan dalam kes kolera ini, antigen A dan B pada bahagian usus yang melindungi sel dikawasan tersebut

Dibahagian usus inilah toksin kolera melekat pada sel-sel yang melapisi saluran usus dan menyebabkan air dipam masuk ke dalam usus. Pesakit akan mengalami cirit birit yang teruk hingga boleh menyebabkan kematian disebabkan dehidrasi.

Oleh itu, mempunyai darah jenis A, B dan AB mampu melindungi anda daripada jangkitan kolera yang teruk berbanding Darah O

Jenis darah juga meningkatkan risiko untuk terkena sakit jantung dan angin ahmar

Akhir sekali, jenis darah juga boleh menentukan risiko untuk anda menghadapi serangan sakit jantung ataupun angin ahmar

Untuk bahagian ini, terdapat satu lagi antigen dalam darah anda yang perlu diketahui. Ia bukan pada permukaan sel darah merah, tetapi ia bebas berada di dalam bendalir darah. Ia dikenali sebagai ‘faktor von Willebrand’

Faktor von Willebrand ini berfungsi untuk pembekuan darah. Sebagai contoh jika anda luka, faktor ini akan memainkan peranannya untuk membekukan darah dan menghentikan pendarahan dikawasan tersebut.

Tetapi jika faktor ini terlampau banyak ia boleh menyebabkan pembekuan darah berlaku secara tiba-tiba tanpa perlu adanya luka. Pembekuan darah ini boleh menghasilkan gumpalan darah yang akan menyumbat salur darah. Perkara ini boleh menyebabkan serangan sakit jantung dan juga angin ahmar.

Kelebihan badan kita, terdapat satu sistem badan yang mengawal penghasilan faktor ini dan menghapuskannya jika faktor ini berlebihan

Akan tetapi, bagi mereka yang mempunyai darah jenis A, B dan AB mempunyai proses yang lambat untuk menghapuskan faktor ini. Oleh disebabkan itu, 25% daripada mereka yang berdarah A, B dan AB ini selalunya mempunyai faktor von Willebrand yang lebih banyak dari orang biasa.

Ini mungkin menjelaskan kenapa kadar serangan sakit jantung dan angin ahmar selalunya lebih tinggi pada mereka yang berdarah A,B dan AB berbanding mereka yang berdarah O.

Akan tetapi, perlu diingatkan juga bahawa permakanan dan juga gaya hidup merupakan salah satu faktor yang lebih utama untuk terkena penyakit jantung dan angin ahmar berbanding jenis darah

Setiap jenis darah mempunyai kelebihannya yang tersendiri. Ada jenis darah yang melindungi dari terkena sesuatu penyakit tetapi mendedahkan ia dengan penyakit yang lebih teruk. Jenis darah yang lain pula mempunyai kesan yang sebaliknya

Artikel Berkaitan: Serangan sakit jantung. Tanda-tandanya dan Rawatan


Guillain-Barré Syndrome : Satu Pengenalan

Kami sebagai pelajar bioperubatan di Universiti Awam harus menguasai semua sistem anatomi dan fisiologi badan manusia.Dari sistem reproduksi, sistem pencernaan mahupun sistem perkumuhan.Namu pada hari ini, saya akan membincangkan tentang satu sistem badan manusia yang penting iaitu sistem saraf. Sistem saraf bertindak sebagai agensi yang mengesan segala respon yang diterima dari luar atau dalam badan dan bertindak balas ke atasnya.

(a) Sumber : https://socratic.org/questions/59e4d724b72cff5671664503

Dalam anologi mudah, ‘syarikat’ saraf ini mempunyai tiga Jabatan. Pertama Jabatan Pengesan, kedua jabatan pemprosesan dan terakhir jabatan penggerak. Jabatan pengesan(receptor) mempunyai tugas untuk mengesan segala perubahan atau peristiwa yang berlaku dalam dan luar badan lalu menghantar ‘mesej’ (signal) ke jabatan pemprosesan(interneuron,brain) untuk memikirkan jalan terbaik untuk sesuatu situasi.Lalu, ‘mesej’(signal) jalan terbaik (the best option) dari jabatan pemprosesan dihantar ke jabatan penggerak(effector) untuk dilaksanakan.Lihat rajah (a)

Sistem saraf juga terbahagi kepada dua, pertama dikenali sebagai sistem saraf sentral (central nervous syste,CNS,) yang terdiri daripada otak (brain) dan juga saraf tunjang(spinal cord).Manakala kedua dikenali sebagai sistem saraf periferal (peripheral nervous system, PNS) iaitu sistem saraf yang berada selain otak dan saraf tunjang.Lihat (b)

(b) Sumber : http://www.assignmenthelp.net/assignment_help/nervous-system

Itu adalah prinsip asal sistem saraf berfungsi.Baik, jikalau anda lihat tajuk diatas. Hari ini saya akan kenalkan kepada anda semua, satu penyakit yang bernama Guillain-Barré Syndrome.Penyakit ini menyebabkan anda kehilangan keupayaan untuk mengerakkan sebarang otot(paralysis) kerana otot hanya bergerak apabila menerima signal daripada otak.Namun dalam kes ini, Guillain-Barré Syndrome membuatkan sel saraf periferal (Peripheral Nervous System) yang berada di sepanjang jalan, rosak lalu mebuatkan signal tidak dapat dihantar ke otot.

Guillain-Barré Syndrome dikenali sebagai ‘autoimmune disorder’, Apakah ‘autoimmune disorder’?. ‘Autoimmune disorder’ adalah penyakit yang disebabkan oleh tindak balas sistem immuniti badan terhadap sel badan yang sihat. Jikalau anda rujuk rajah (c), sel saraf yang normal menjadi rosak disebabkan tindak balas yang ‘melulu’ daripada sistem immuniti badan.

(c) Sumber : https://newsnetwork.mayoclinic.org/discussion/guillain-barre-syndrome-and-zika-is-there-a-connection/

Menurut National Institute of Neurological Disorder and Stroke, seramai 1 dalam 100,000 orang Amerika mengalami penyakit ini.Tambah malang,penawar untuk penyakit ini masih belum dijumpai. Namun, rawatan yang ada sekarang ni mampu mengurangkan implikasi(severity) penyakit serta mengurangkan durasi penyakit bagi sesiapa yang menghidapnya.

Menakutkan juga, baik sekarang kita akan lihat simptom-simptomnya pula.

Hilang kawalan terhadap pundi kencingKesukaran bernafasKesukaran berjalan dengan betulParalisisKesukaran mengerakkan mata atau muka, bercakap, mengunyah dan menelan.Sakit bahagian belakang badanJantung berdegup kencangRasa mencucuk dan kebas di bahagian bawah badan

Bagaimana pula penyakit ini dikesan?

Ada beberapa cara :

Spinal Tap – Proses in dilakukan dengan mengambil sedikit cecair(cerebrospinal fluid) daripada kawasan tulang belakang anda untuk mengukur paras kandungan protein.Pesakit yang mengalami Guillain-Barré Syndrome mempunyai kandungan protein yang tinggi.Electrmyography – Cara ini mengesan signal eletrik di dalam otot anda supaya pengamal perubatan dapat mengenal pasti , ketidakupayaan otot untuk berfungsi disebabkan oleh kerosakan saraf ataupun kerosakan di bahagian otot.Nerve Conduction Test – Sedikit pemeriksaan keatas tindak balas saraf dan otot anda terhadap ‘eletrical impulses’ yang dibekalkan.

Apakah rawatan yang boleh dilakukan untuk merawat Guillain-Barré Syndrome?

Plasmapheresis (penukaran plasma) – Seperti yang kita semua tahu, Guillain-Barré Syndrome terjadi apabila sistem immuniti kita secara tidak sengaja menghasilkan antibodi yang bertindak menyerang sel-sel saraf yang sihat.Plasmapheresis ini bertujuan membuang antibodi yang terhasil daripada darah.Intravenous Immunoglobulin – Immunoglobulin yang diberikan akan bertindak menghalang/menyekat antibodi penyebab Guillain-Barré Syndrome.Rawatan yang lain seperti terapi fizikal akan diberikan kepada anda.Oleh kerana anda tidak dapat bergerak di dalam jangka masa yang lama, otot(muscle) akan mengalami situasi dipanggil hypotrophy, dimana saiz dan fleksibliti otot berkurang. Tangan dan kaki anda akan digerakkan oleh pengamal perubatan supaya anggota badan anda kekal fleksibel.

Apakah sebenarnya yang menyebabkan Guillain-Barré Syndrome?

Setakat ini, kita masih tidak mengetahui punca sebenar yang menyebabkan Guillain-Barré Syndrome. Namun, kebiasaanya seramai dua per tiga pesakit  Guillain-Barré Syndrome mempunyai masalah cirit birit atau batuk dan selsema sebelum menghidap penyakit ini. (Center for Disease Control and Prevention, CDC).

Antara faktor yang menyebabkan Guillain-Barré Syndrome ialah jangkitan bakteria bernama Campylobacter jejuni. Campylobacter jejuni merupakan bakteria yang bertanggungjawab dalam menyebabkan diarrhea. Bakteria ini, pada kebiasaannya dijumpai di dalam makanan yang tidak dimasak dengan sepenuhnya terutama makanan berasaskan haiwan ternakan.

Guillain-Barré Syndrome. HealthlineGuillain-Barré Syndrome. Pubmed


IMMUNOTERAPI TELAH MENYEMBUHKAN KANSER PAYUDARA SEORANG WANITA

Telah tercipta satu sejarah apabila seorang wanita berusia 52 tahun telah sembuh sepenuhnya daripada kanser payudara yang sebelum ini telah merebak ke tempat lain.

Seperti mana yang kita tahu jika sesuatu kanser telah merebak ke kawasan lain, tahapan kanser tersebut adalah berada pada tahap ke-4 dan selalunya pesakit hanya akan diberi rawatan paliatif.

Iaitu satu rawatan untuk memberi keselesaan kepada pesakit supaya kualiti hidupnya terjaga sebelum dia meninggal dunia disebabkan kanser tersebut. Mudah kata, jika tahapan kanser anda adalah pada tahap 4, selalunya anda akan mati disebabkan kanser tersebut dan tiada rawatan penyembuhan yang ada sebelum ini.

Wanita tersebut adalah Judy Perkins. Dia sebelum ini telah mendapat kanser payudara pada 10 tahun yang lalu dan telah menjalani rawatan dan pembedahan. Selama 10 tahun Judy bebas daripada kanser.

Akan tetapi, menjadi kebiasaan bagi penghidap kanser payudara untuk mengalami semula kanser tersebut dan kali ini kanser tersebut lebih agressif sehingga mana ia telah merebak ke kawasan badan lain termasuk hati.

Selepas dia gagal menjalani pelbagai terapi, Judy mempunyai kanser sebesar bola tennis merata di dalam tubuh badannya disebabkan kanser payudara yang merebak.

Mencuba nasib, dia memasuki satu kajian di pusat kajian National Institutes of Health(NIH) di mana mereka menggunakan rawatan autologous tumor-infiltrating lympocytes untuk merawat kanser.

Bagaimana rawatan in dijalankan?

Dalam rawatan ini, sel imun yang spesifik dalam badan pesakit iaitu sel-T diambil. Sel-T yang berada di dalam badan pesakit selalunya sudah mengenalpasti sel kanser tersebut dan cuba membunuhnya. Akan tetapi ia tidak begitu berkesan apabila dia perlu berhadapan dengan sel kanser dari badannya sendiri.

Dengan menggunakan beberapa kaedah, Sel-T ini akan diubahsuai menjadi sel yang mampu membunuh sel kanser tersebut tanpa memberi kesan kepada sel yang sihat. Sel-T tersebut akan dikultur untuk menghasilkan lebih banyak sel-T dan ia akan dimasukkan semula kedalam badan pesakit dengan harapan ia akan membunuh sel kanser tersebut. Ini merupakan salah satu rawatan Immunoterapi

Mengikut satu sumber, kumpulan pengkaji tersebut masih cuba merawat 45 pesakit yang mempunyai tahapan kanser 4. Setakat ini 7 daripadanya telah menunjukkan kesan yang positif

42 minggu selepas menerima rawatan tersebut, Kanser Judy sudah tidak kelihatan daripada CT-Scan dan sekarang ini dia telah bebas dari kanser lebih kurang 3 tahun.

Gambar sebelah kiri adalah gambar CT-scan pesakit sebelum menerima rawatan. Anak panah menunjukkan ketulan kanser. Sebelah kanan pula gambar pesakit setelah 22 bulan menerima rawatan dan menunjukkan kanser yang merebak telah pun hilang secara sepenuhnya. Zacharakis et al/Nature 2018

“Adakah ia sudah boleh digunakan untuk orang awam? Tidak lagi” Kata salah seorang kumpulan pengkaji tersebut Steven Rosenberg.

Akan tetapi ia menjadi salah satu permulaan bagi revolusi perubatan yang akan merawat kanser pada tahap yang teruk menggunakan rawatan immunoterapi. Diharapkan beberapa tahun lagi, orang awam dapat menikmati rawatan tersebut.


PADANG PASIR AKAN DIPENUHI PADI YANG DITANAM MENGGUNAKAN AIR LAUT.

Padang pasir yang kering dan gersang di kawasan Emiriah Arab Bersatu tak lama lagi akan dipenuhi dengan kawasan tanaman padi. Ia mungkin kedengaran seperti perubahan yang mustahil. Tetapi saintis dari negara china berserta pemimpin negara tersebut mempercayai yang mereka akan melakukan perubahan itu. Ini menjadikan ia sebagai suatu kemungkinan yang pasti

Perancangannya adalah dengan menggunakan jenis padi yang boleh hidup dalam air masin. Ia akan ditanam pada kawasan timur negara tersebut dan sumber air adalah dengan menggunakan air laut. Ini akan membantu negara Emiriah Arab bukan sahaja mempunyai simpanan makanan yang banyak disamping itu mereka dapat mengurangkan penggunaan air bersih yang sangat berharga.

Kajian Jenis Padi yang boleh hidup dalam air masin

Kemungkinan ini hanya disedari apabila jenis padi yang tahan air masin itu telah dihasilkan oleh saintis dari negara China. Kata mereka, sebenarnya ia mengambil masa 4 dekad untuk menghasilkan tumbuhan seperti ini dimana pada mulanya mereka menjumpai pokok padi liar yang hidup berdekatan dengan pokok bakau dimana ia dikelilingi dengan air masin. Disitulah, kajian ini bermula

Melihat kepada kelebihan pokok tersebut, mereka mula mengkacukkan pokok tersebut dengan spesies pokok padi yang lain. Setelah beberapa tahun, mereka telah menghasilkan lebih kurang 8 jenis padi yang boleh hidup dalam air masin. Akan tetapi tidak satu pun dari padi itu boleh menghasilkan beras yang banyak dan mampu memberikan jumlah makanan yang tinggi kepada penduduk.

Sehinggalah tahun lepas, saintis tersebut menyatakan yang mereka telah menemukan jenis padi yang boleh meningkatkan penghasilan beras. Padi ini telah pun dijual di negara China bertujuan untuk meningkatkan penghasilan padi sehingga 20 peratus. Di China, mereka telah pun menanam padi ini dikawasan lebih kurang 1 juta KM persegi.

Perancangan di Emiriah Arab Bersatu

Sekarang pula, kumpulan saintis tersebut bersama dengan Sheikh Saeed bin Ahmed Al Maktoum iaitu salah seorang ahli keluarga pemerintah di Dubai akan membuat perubahan di sini. Sasaran mereka adalah untuk memenuhkan lebih kurang 10 peratus tanah di Emiriah Arab Bersatu dengan tumbuhan ini. Dengan itu, mereka boleh menghasilkan makanan yang cukup bagi penduduk mereka.

Idea tersebut tidak terhenti disitu sahaja, malah pemimpin tersebut juga ingin mempromosikan padi ini kepada seluruh kawasan dan negara di Timur Tengah


KESEIMBANGAN BADAN: ANDA AKAN SENTIASA TERJATUH JIKA TIADA SISTEM INI

Pernah tak anda terfikir  berkenaan keseimbangan badan. Walaupun anda menutupkan mata ketika di dalam kenderaan, anda masih akan dapat rasa jika kereta tersebut mula bergerak. Begitu juga jika anda menaiki lif, anda juga masih akan merasakan jika lif tersebut mula bergerak ke atas ataupun kebawah.

Disamping itu, anda terfikir tak bagaimana anda mengetahui lokasi tangan anda dimana walaupun anda menutup mata?

Kesemua deria ini termasuk penglihatan akan memberi maklumat ke bahagian otak untuk dicernakan supaya otak dapat mengambarkan bagaimana badan kita berada di dalam seseuatu ruang sama ada sedang bergerak, sedang berhenti, dalam keadaan berbaring dan sebagainya walaupun pada ketika itu penglihatan kita ditutup.

Apabila maklumat tersebut telah digambarkan oleh otak, badan kita dengan sendirinya akan mengubah kedudukan untuk meletakkan badan kita pada posisi yang stabil supaya kita tidak terjatuh.

Sebab itulah, bila ada orang tolak badan kita dengan kuat, kita secara automatik akan mendepakan tangan kita dan membuka kangkang kita supaya kita tidak jatuh. Syukurnya wujud sistem ini

Struktur dan organ yang membantu dalam deria keseimbangan badan.

Terdapat 3 struktur utama yang membantu dalam deria keseimbangan dan setiap daripada struktur tersebut mempunyai fungsi yang berbeza. Struktur inilah yang akan memberitahu keadaan badan kita bagaimana.

Sebagaimana yang kita tahu telinga berfungsi untuk pendengaran. Tetapi tahukah kita ia juga berfungsi untuk mengawal keseimbangan badan.

Bahkankan jika seseorang itu mempunyai masalah telinga, mereka mungkina akan mempunyai masalah ketidak seimbangan badan seperti masalah vertigo.

Telinga terdiri daripada 3 bahagian iaitu:

Bahagian luarBahagian tengahBahagian dalam

Bahagian yang terlibat mengawal keseimbangan badan kita terletak di bahagian dalam telinga. Ia mengawal pendengaran dan juga keseimbangan.

Struktur telinga bahagian dalam

Ia terdiri daripada 2 struktur iaitu:

Koklea : adalah struktur yang berlingkar seperti siputSaluran semiserkular (semicircular canals)

Bagaimana struktur telinga bahagian dalam membantu dalam keseimbangan badan?

Terdapat 2 struktur bahagian dalam telinga yang membantu dalam perkara ini

3 salur semiserkular: Mengesan pergerakan badan samada ke atas, ke bawah, ke kiri dan ke kanan.Vestibul: Mengesan pergerakan kehadapan dan kebelakang

Di dalam setiap saluran tersebut akan mempunyai cecair dipanggil sebagai endolymph. Pada permukaan saluran itu pula terdapat bulu halus yang akan mengesan pergerakan cecair tersebut.

Seperti mana yang kita tahu, apabila kita bergerak, akan terdapat pergerakkan cecair yang akan menyebabkan bulu halus tersebut ditolak. Bulu inilah yang akan bertindak sebagai reseptor dan menghantar maklumat kepada otak. Otak pula akan menafasirkan pergerakan yang dialami oleh orang tersebut.

2. Otot dan Tendon

Otot berfungsi untuk mengerakkan anggota badan seperti tangan dan kaki. Tendon pula befungsi menghubungkan otot kepada tulang.

Di dalam struktur ini terdapat reseptor yang dinamakan sebagai golgi tendon yang berada di dalam tendon dan juga gelendong otot (muscle spindle) yang berada di dalam otot. Kedua-dua reseptor ini mempunyai fungsi yang berlainan tetapi gabungan kedua-dua reseptor ini akan memberi deria propriosepsi (priprioception) kepada seseorang.

Deria inilah yang membolehkan kita merasakan pergerakan tangan dan kaki walaupun mata seseorang itu tertutup. Deria ini juga dapat memberi tahu lokasi tangan dan kaki ketika seseorang itu menutup matanya.

Jesteru kombinasi struktur di telinga, otot dan tendon sahaja telah memberikan kesimbangan kepada seseorang itu untuk berjalan. Sebab itu orang buta masih boleh berjalan dan menyeimbangkan badannya walaupun mereka tidak dapat melihat

Deria mata pula lebih kepada memberitahu kita keadaan sekeliling dan posisi badan kita bagaimana. Bila kita dalam posisi tidak stabil, kita sendiri akan mengubah sesuai keadaan tersebut supaya ia menjadi lebih stabil

Pusat yang mengabungkan kesemua maklumat ini

Terdapat satu tempat di bahagian otak yang memproses maklumat ini. Ianya adalah pada bahagian cerebellar iaitu pada bahagian belakang otak. Ia berfungsi memproses maklumat yang didapati daripada semua struktur tersebut untuk memberitahu posisi badan bagaimana dan akan bertindak dengan sendirinya apabila posisi tersebut tidak sesuai

Sebagai contoh, jika anda ditolak dengan lajunya dibahagian belakang badan anda, secara automatiknya anda akan membuka lengan anda dan kaki anda akan dikangkangkan untuk menyeimbangkan badan anda semula. Proses ini juga dilakukan oleh bahagian cerebellar.

Apa yang berlaku bila bahagian cerebellar ini rosak?

Terdapat beberapa petanda yang terhasil jika bahagian cerebellar ini rosak. Selalunya ia didapati pada orang yang mengalami strok (angin ahmar) pada bahagian tersebut.

Pesakit tidak dapat menyeimbangkan dirinya apabila berada di dalam keadaan berdiri serta matanya tertutup. Pesakit mesti akan terjatuhApabila pesakit ingin menyentuh sesuatu objek, selalunya pesakit mesti tersasar sedikit daripada mencapai objek tersebut. Ini kerana dia tidak lagi dapat merasakan lokasi sendinya.

Ketiga-tiga struktur ini adalah penting untuk mengawal keseimbangan badan. Jika salah satu mempunyai masalah terutamanya bahagian telinga, ia mungkin akan menganggu keseimbangan badan bila berdiri ataupun berjalan.

Tetapi jika mata sahaja yang bermasalah, selalunya seseorang itu masih lagi boleh menyeimbangkan badannya terutamanya mereka yang sudah lama mengalami masalah penglihatan


Ini Fakta tentang Serotonin dan Kemurungan yang Menarik untuk diketahui

Apakah serotonin? Serotonin berfungsi sebagai neurotransmitter iaitu sejenis bahan kimia yang membantu menyampaikan isyarat dari satu kawasan otak ke kawasan yang lain. Walaupun serotonin dihasilkan di otak, di mana ia melakukan fungsi utamanya, kira-kira 90% daripada bekalan serotonin kita terdapat di saluran penghadaman dan platelet darah

Serotonin dibuat melalui proses penukaran biokimia yang unik. Ia bermula dengan tryptophan, blok bangunan kepada protein. Tryptophan adalah asid amino penting yang terdapat dalam banyak makanan berasaskan protein dan protein pemakanan termasuk daging, tenusu, buah-buahan dan biji.

Indeks glisemik tinggi dan makanan beban glikemik juga meningkatkan kewujudan tryptophan. Tahap tryptophan dalam darah ditentukan oleh keseimbangan antara pengambilan makanan, dan pemindahannya daripada plasma sebagai sebahagian daripada peranan penting dalam biosintesis protein. Selain daripada peranannya dalam pembentukan protein, tryptophan adalah pelopor untuk beberapa metabolit, terutamanya kynurenine dan neurotransmitter, serotonin yang menjadi tumpuan artikel ini. Sel yang membuat serotonin menggunakan tryptophan hydroxylase, sebuah reaktor kimia yang, apabila digabungkan dengan tryptophan, membentuk 5-hydroxytryptamine, atau dikenali sebagai serotonin.

Apakah peranan serotonin dalam kesihatan kita?

Sebagai neurotransmitter, serotonin membantu menyampaikan mesej dari satu kawasan otak kepada yang lain. Oleh sebab pengedaran selnya yang meluas, ia dipercayai mempengaruhi pelbagai fungsi badan psikologi dan lain-lain.

Daripada kira-kira 40 juta sel otak, kebanyakannya dipengaruhi sama ada secara langsung atau tidak langsung oleh serotonin. Ini termasuk sel otak yang berkaitan dengan mood, keinginan dan fungsi seksual, selera makan, tidur, ingatan dan pembelajaran, peraturan suhu, dan beberapa tingkah laku sosial.

Dari segi fungsi badan kita, serotonin juga boleh mempengaruhi fungsi sistem kardiovaskular, otot, dan pelbagai elemen dalam sistem endokrin. Penyelidik juga mendapati bukti bahawa serotonin boleh memainkan peranan dalam mengawal selia pengeluaran susu dalam payudara, dan bahawa kecacatan dalam rangkaian serotonin mungkin menjadi penyebab utama SIDS (sindrom kematian bayi secara tiba-tiba).

Apakah hubungan antara serotonin dan kemurungan?

Terdapat banyak penyelidik yang percaya bahawa ketidakseimbangan dalam tahap serotonin boleh mempengaruhi mood dengan cara yang membawa kepada kemurungan. Masalah yang mungkin termasuk pengeluaran sel otak rendah serotonin, kekurangan tapak reseptor yang dapat menerima serotonin yang dibuat, ketidakupayaan serotonin untuk mencapai tapak reseptor, atau kekurangan tryptophan, bahan kimia yang menghasilkan serotonin. Jika mana-mana glitches biokimia berlaku, penyelidik percaya ia boleh membawa kepada kemurungan, serta gangguan obsesif-kompulsif, kebimbangan, serangan panik, dan bahkan kemarahan berlebihan.

Satu teori tentang bagaimana kemurungan dapat menumbuhkan penanda semula sel-sel otak – satu proses yang dipercayai oleh pengantara serotonin, dan berterusan sepanjang hidup kita. Menurut Princeton neuroscientist Barry Jacobs, PhD, kemurungan mungkin berlaku apabila terdapat penekanan sel-sel otak baru dan tekanan itu adalah precipitator yang paling penting dalam kemurungan. Beliau percaya bahawa ubat-ubatan antidepresan biasa yang dikenali sebagai SSRIs, yang direka untuk meningkatkan tahap serotonin, membantu memulakan pengeluaran sel-sel otak baru, yang seterusnya membolehkan kemurungan untuk mengangkat.

Walaupun secara meluas dipercayai bahawa kekurangan serotonin memainkan peranan dalam kemurungan, tidak ada cara untuk mengukur parasnya dalam otak yang hidup. Oleh itu, tidak ada kajian yang membuktikan bahawa tahap otak ini atau mana-mana neurotransmitter berkemungkinan rendah apabila kemurungan atau sebarang penyakit mental berkembang. Tahap darah serotonin dapat diukur – dan telah terbukti lebih rendah pada orang yang mengalami kemurungan – tetapi penyelidik tidak mengetahui sama ada tahap darah mencerminkan tahap serotonin otak.

Ubat-ubatan antidepresan yang berfungsi pada tahap serotonin – SSRIs (inhibitor serotonin reuptive selektif) dan SNRI (serotonin dan norepinephrine reuptake inhibitors) – dipercayai mengurangkan simptom kemurungan, tetapi bagaimana mereka berfungsi tidak difahami sepenuhnya.


Pengharaman lemak Trans (seperti Margerine) akan dibuat – WHO

Serangan sakit jantung adalah penyebab kematian terbesar di dunia. Ia adalah punca kepada lebih 17 juta kematian setiap tahun.

Dengan menghapuskan Lemak Trans dalam makanan, World Health Organization (WHO) menjangkakan kebanyakan negara dapat menyelamatkan lebih 500,000 nyawa dalam setahun.

WHO baru sahaja melancarkan perancangan untuk mengharamkan penggunaan lemak trans di seluruh dunia dan jangkaan untuk berjaya adalah pada tahun 2023

Kebanyakkan negera telah pun mengharamkan penggunaan lemak trans dalam makanan, tetapi kilang makanan di Afrika dan juga Asia Selatan termasuk Malaysia masih lagi menggunakan produk berbahaya ini

Apakah itu Lemak Trans?

Lemak trans adalah lemak yang terhasil daripada proses penghidrogenan lemak tidak tepu kepada lemak tepu. Sebagai contohnya minyak sayuran yang diproses untuk menghasilkan lemak tepu. Dalam proses tersebut, lemak tersebut juga akan bertukar kepada lemak trans. Produk yang terhasil inilah yang kita panggil sebagai marjerin.

Selalunya proses ini dilakukan supaya minyak tersebut tahan lama dan boleh digunakan untuk pelbagai kegunaan lagi sebagai contoh dalam pembuatan kek dan biskut.

Berlainan dengan mentega (butter). Mentega dihasilkan daripada susu haiwan dan mengandungi lemak tepu sahaja tanpa lemak trans. Oleh itu, jika anda hendak membeli bahan untuk membuat kek, pilihlah mentega berbanding marjerin ini kerana kesannya kepada kesihatan adalah lebih rendah berbanding lemak trans.

Bagaimana mengenalpasti beza di antara mentega (butter) dan marjerin?

Terdapat pelbagai produk di dalam pasaran hingga menyebabkan para pengguna tidak boleh membezakan mana satu mentega (butter), mana satu marjerin. Disamping itu, ada juga pengilang yang menggunakan nama ‘butter’ sebagai jenama hingga membuatkan pengguna tertipu kerana menganggap itu sebagai mentega. Sebenarnya tidak, ia adalah marjerin.

Oleh itu, pengguna dinasihatkan untuk melihat label pada marjerin/mentega tersebut walau jenama apa sekalipun untuk memastikan ia adalah mentega.

Produk yang mengandungi marjerin selalunya akan ditulis mengandungi ‘partially hydrogenated vegetable oil‘. Produk seperti ini perlulah ditinggalkan. Manakala. mentega pula dihasilkan daripada susu.

Label makanan ini menunjukkan ia mengandungi lemak trans(trans fat) dan Partially hydrogenated soybean oil. Bermaksud ini adalah marjerin

Ini adalah contoh mentega. Ia mengandungi susu dan kosong lemak trans

Kesan Lemak Trans kepada kesihatan

Serangan sakit jantung telah membunuh manusia lebih banyak dari perkara lain. Lebih dari 17 juta orang meninggal dunia disebabkan penyakit kardiovaskular seperti serangan sakit jantung dan juga angin ahmar. Untuk mengurangkan kematian setiap tahun ini adalah lebih mudah dengan mengharamkan penggunaan lemak trans di dalam makanan.

Pada isnin yang lepas, WHI telah pun mengemukan plan untuk mengajak kerajaan bagi mengharamkan penggunaan lemak trans di dalam industri makanan dan ia akan mengambil masa 5 tahun

“Lemak trans adalah bahan toksik yang membunuh dan tiada alasan untuk mendedahkan seseorang itu dengan bahan ini,” Kata Dr. Tom Frieden, Bekas Pengarah Pusat Kawalan Penyakit.

Bangkit turun produk lemak Trans

Lemak trans dihasilkan pada awal kurun ke-20, apabila industri pemakanan ingin menggantikan mentega (butter) dengan marjerin yang lebih tahan lama malah lebih murah dari mentega.

Bermula pada 1950an, masyarakat menyatakan kerisauan berkenaan dengan penggunaan lemak tepu yang boleh memberi kesan kepada kesihatan juga. Pada ketika itu, industri pemakanan mula memperkenalkan produk lain iaitu merjerin yang terhasil daripada minyak sayur. Pada ketika itu, tiada lagi kajian yang mampan berkenaan kegunaan lemak trans ini.

Menggantikan lemak tepu dengan marjerin ketika itu adalah satu idea yang sangat buruk. Produk ini meningkatkan kolesterol jahat (LDL-cholesterol) dan menurunkan kolesterol baik (HDL-cholesterol). Diet ini akan meningkatkan kadar serangan sakit jantung sebanyak 21% dan kadar kematian sebanyak 28%. Ia juga meningkatkan kebarangkalian untuk mendapat penyakit kencing manis

Kebangkitan untuk mengharamkan penggunaan lemak trans

Pada tahun 2001, Danish Nutrition Council telah mencadangkan untuk menghadkan penggunaan lemak trans dalam makanan untuk memperbaiki kesihatan jantung dalam masyarakat. Undang-udang ini dilaksanakan dan ia menunjukkan penurunan mendadak untuk kematian disebabkan serangan sakit jantung berbanding negara-negara lain.

Negara eropah lain juga menuruti jejak langkah yang sama seperti Denmark.

Pada tahun lepas juga, satu kajian telah menunjukkan penurukan serangan sakit jantung dan angin ahmar bagi mereka yang mengelakkan permakananan yang mengandungi lemak trans. Kajian tersebut diterbitkan dalam Journal of the American and Medical Association Cardiology.

Amerika dibawah pimpinan Obama sebelum ini telah memulakan langkah pengharaman lemak trans dan ia akan diharamkan sepenuhnya di Amerika pada bulan hadapan

Lemak trans masih lagi dijual di kawasan Asia Selatan termasuk Malaysia dan juga Afrika, dimana adanya tekanan daripada industri pemakanan itu sendiri menyebabkan lemak trans masih lagi digunakan

Polisi WHO yang terbaru ini tidak mampu mengharamkan lemak trans di negara-negara ini. Tetapi ia dapat memberikan garis panduan kepada negara tersebut untuk melakukan hal yang sama


Cookies Ambil Data Anda Setiap Kali Lawati Laman Web?

Anda biasa dengar terma  ‘Cookies’? Apa yang anda perlu tahu tentang ini? Baca lebih lanjut di bawah.

Cookies  adalah sekeping teks yang boleh disimpan oleh pelayan Web dalam cakera keras (hard disk) pengguna. Cookies membenarkan laman web untuk menyimpan maklumat dalam peranti pengguna dan kemudian mengambilnya.  Contohnya, laman web mungkin menghasilkan nombor ID unik untuk setiap pengunjung dan menyimpan nombor ID pada setiap peranti pengguna menggunakan fail cookie. Cookies dicipta apabila anda menggunakan ‘browser‘ untuk melawat laman web yang menggunakan kuki dan menjejak pergerakan anda dalam laman web tertentu, membantu anda menyambung semula tempat yang anda tinggalkan, ingat log masuk berdaftar, pilihan tema, keutamaan dan fungsi penyesuaian lain. Ia juga menyimpan maklumat mengenai pergerakan anda dalam laman web dan apa-apa maklumat yang anda mungkin berikan secara sukarela semasa melawat laman web, seperti alamat emel.

Data bergerak mengikut cara berikut:

Jika anda menaip alamat(URL) laman web ke dalam laman carian anda, penyemak imbas menghantar permintaan ke laman web untuk memaparkan halaman yang dipinta. Sebagai contoh, jika anda menaip URL http://www.amazon.com ke pelayar anda, penyemak imbas akan menghubungi pelayan Amazon dan meminta halaman asalnya.
Apabila pelayar melakukan ini, ia akan melihat peranti anda untuk fail cookie yang telah ditetapkan oleh Amazon. Jika ia mendapati fail cookie Amazon, penyemak imbas akan menghantar semua data dalam fail ke pelayan Amazon bersama-sama dengan alamat carian (URL). Sekiranya tiada fail cookie, ia tidak akan menghantar data.
Pelayan Web Amazon menerima data cookie dan permintaan untuk halaman. Jika diterima, Amazon boleh menggunakannya.
Jika tiada data yang diterima, Amazon tahu bahawa anda tidak pernah melawat sebelum ini. Pelayan mencipta ID baru untuk anda dalam pangkalan data Amazon dan kemudian menghantar nama data unik ke mesin anda di header untuk halaman Web yang dikirimkannya. Mesin anda menyimpan nama data unik pada hard disk
Pelayan web boleh menukar nama data unik atau menambah data baru setiap kali anda melawat laman web dan meminta halaman.
Anda mempunyai kawalan ke atas proses ini. Anda boleh menetapkan pilihan dalam laman carian (browser) anda supaya memberitahu anda setiap kali laman web menghantar nama data unik kepada anda. Anda kemudian boleh menerima atau menolak.

Dalam bahasa mudahnya, jika anda melawati sesuatu laman web, cookie yang wujud dalam laman web tersebut akan merekod lawatan dan menyimpan data anda sebagai pelanggan yang pernah menghadiri halaman berkenaan. Setiap kali anda memasuki laman web tertentu, ada laman web yang akan meminta cookies dan ada juga yang mengambilnya tanpa pengetahuan anda.

Terdapat dua jenis Cookies: Session Cookies dan Persistent Cookies. Session Cookies dicipta untuk berfungsi secara sementara di subfolder Browser anda semasa anda melawat laman web. Sebaik sahaja anda meninggalkan laman web, cookie tersebut akan dipadam. Sebaliknya, fail Persistent Cookies kekal di subfolder Browser anda dan diaktifkan sekali lagi apabila anda melawat laman web  itu. Cookies tersebut akan tinggal di dalam subfolder untuk jangka masa yang ditetapkan dalam fail cookie.

Seperti yang disebutkan sebelum ini, mereka menyediakan jalan bagi pelayan untuk mengingati di mana  anda masuk sebelumnya, siapa anda, dan di mana tempat kali terakhir yang anda lawati. Kadang-kadang Cookies ini baik untuk pengguna kerana mereka melakukan perkara yang kelihatan seperti magic! Sebagai contoh, jika anda melayari satu video resipi masakan di Youtube, esoknya anda masuk semula dalam Youtube dengan cadangan video resipi masakan yang lain dari bermacam channel Youtube.

Cookies juga mempunyai kegunaan yang tidak baik. Masalah utamanya adalah mereka boleh digunakan untuk menjejak  penggunaan internet anda. Selain itu, Cookies boleh diletakkan di dalam komputer  tanpa izin atau pengetahuan anda, dan mereka diletakkan di sana untuk mencuri maklumat penting peribadi anda seperti kata laluan, nombor akaun bank, nombor kad kredit, nombor keselamatan sosial, dan lain-lain.

Tiada keburukan pun jika anda memilih untuk membuangnya dari komputer anda, paling kurang pun, anda cuma akan lupa kata laluan website yang anda biasa lawati sahaja. Cara untuk membersihkan cookies dari laman carian kegemaran anda sekarang adalah seperti berikut:

Klik titik 3 menegak di bucu kanan skrin anda dan pilih ‘History’ untuk ke halaman yang memaparkan semua aktiviti yang anda pernah buat semasa melayari internet.
2. Pilih ‘Clear Browsing Data’ di sebelah skrin kiri anda dan klik.

3. ‘Tick’ semua kotak yang ada. Pastikan anda tekan ‘tick’ pada kotak kedua untuk membersihkan data Cookies dan tekan ‘Clear Data’ untuk membersihkan semuanya.


KESAN TIDUR TERHADAP OTAK KANAK-KANAK

Dalam satu kajian menunjukkan 41.5% kanak-kanak di Malaysia tidak dapat tidur yang mencukupi. Tidur merupakan keperluan yang amak penting dan paling asas dalam perkembangan kanak-kanak.

Berdasarkan Maslow’s Hieraki tidur termasuk di dalam salah satu keperluan fisiologi yang paling penting untuk dipenuhi dengan baik.

Tidur bukan sahaja keperluan yang sangat penting bagi kanak-kanak tetapi bagi semua lapisan umur. Tetapi bagi kanak-kanak masa tidur mereka lebih panjang kerana mereka sedang dalam fasa membesar dan berkembang. Keperluan tidur yang tidak dijaga dengan baik akan memberi impak negative daripada sudut akademik dan juga sikap dan perangai mereka.

Berikut merupakan masa/jam tidur yang diperlukan bagi kanak-kanak:-

Umur 2 bulan kebawah :12 – 18 jamUmur 3 bulan – 1 tahun : 14 – 15 jamUmur 1-3 tahun : 12 – 14 jamUmur 3-5 tahun : 11 – 13 jamUmur 5-12 tahun: 10 – 11 jamUmur 12-18 tahun: 8.5 – 9.5 jam

Apa yang akan berlaku sekiranya kanak-kanak tidak cukup tidur?

Tidur yang tidak mencukupi akan menyebab kanak-kanak tidak dapat memberi tumpuan di dalam kelas dan ketika guru mengajar. Fokus mereka lebih tertumpu kepada usaha untuk tidak tertidur di dalam kelas.

Kesan yang lebih buruk terhadap kanak-kanak yang tidak cukup tidur adalah prefrontal cortex tidak dapat berfungsi dengan baik.Prefrontal cortex merupakan sebahagian daripada otak depan yang berfungsi untuk membuat perancangan, berfikir secara luar kotak dan juga menganalisa.

Jadi kanak-kanak akan rasa terbeban ketika berhadapan dengan situasi untuk menyelesaikan masalah atau tidak menjumpai jawapan yang betul.

Fungsi prefrontal cortex yang menurun disebabkan tidak cukup tidur turut memberi kesan kepada interaksi sosial mereka.

Kekurangan fungsi ini akan menyebabkan kanak-kanak lebih pentingkan diri sendiri, kurang empati dan berdepan dengan kesukaran untuk menyelesaikan masalah.

Bagaimana Tidur Itu Mampu Membantu Otak Kanak-Kanak?

1. Tidur dapat membantu proses pembelajaran

Kanak-kanak memerlukan tidur yang berkualiti dan cukup bagi menguatkan ingatan terhadap informasi yang baru mereka terima dan tidur juga membantu informasi itu difahami dan dapat dihubung kait antara satu informasi dengan infromasi yang lain.

Lagi banyak perkara dan maklumat yang diterima mereka, lagi banyk tidur yang diperlukan. Mengajar mereka perkara baru ketika mereka dalam keadaan umpama mencurah air ke daun keladi.

2. Tidur Membantu Pembelajaran Kemahiran Motor yang Baru.

Berdasarkan jurnal Memory stabilization and enhancement following music practice, apabila anak anda belajar kemahiran motor yang baru seperti memukul bola hoki, bermain gitar atau menari.

Tidur akan membantu otak menghantar memori jangka pendek(Short term memory) perkara yang di pelajarinya ke ‘cortex motor’.

Jadi bila diulang kembali kemahiran motor tersebut, mereka mampu lakukannya dengan lebih pantas dan lebih tepat.

3. Tidur Mampu Mendorong Otak Lebih Kreatif

Ada satu istilah yang di panggil Hypnagogia. Hypnagogia merupakan situasi di mana seseorang itu antara Sedar dan Tidur. Di fasa ini, kita akan jumpa cara yang kreatif untuk menyelesaikan masalah ketika siang hari. Ini kerana otak menyusun dan menstrukturkan semula memori dan kesannya meningkatkan kreativiti

4. Tidur Membersihkan Toksik Di Dalam Otak

Otak memerlukan tenaga untuk berfungsi. Hasil daripada itu menghasilkan sejenis toksik yang perlu disingkirkan melalui ‘glymphatic system’. Toksik ini perlukan di singkirkan kerana ada kajian menunjukkan toksik ini antara sebab berlakunya penyakit Alzherimer.

‘Glymphatic System’ berfungsi sepanjang masa tetapi lebih aktif ketika waktu tidur. Jadi untuk memastikan proses pembersihan berjalan dengan optimum kanak-kanak perlukan tidur yang cukup.

5. Tidur Menguatkan Ingatan

Ketika tidur short-term memories akan ditukar kepada long-term memories. Ketika tidur otak akan memaparkan semula memori pada hari itu dalam proses yang penting untuk menguatkan ingatan.

Berdasarkan Sleep Deprivation dan False Memories tidak cukup tidur pada kanak-kanak bukan sahaja menyebabkan otak mereka gagal untuk menukar ‘short-term memories’ kepada ‘long-term memories’. Malah memori tersebut akan bercampur aduk antara daripada situasi yang lain dan mewujudkan false memories.

Sebagai penjaga kepada kanak-kanak sama ada ibu-bapa atau guru, memastikan mereka mendapat tidur yang cukup sangat penting demi memastikan otak mereka dapat berfungsi dengan baik.

Kasihani mereka, mereka terlalu muda untuk ditekan dan dipaksa di luar kemampuan mereka.

Pastikan kanak-kanak mendapat keperluan asas mereka dengan optimum, demi memastikan kesan dan impak yang lebih hebat.

Dr Shen Li Lee,Brainchild Secrets to unlocking your child’s potentialFirouzi, S., Bee Koon, P., Noor, M. I. and Sadeghilar, A. (2013), Sleep pattern and sleep disorders among a sample of Malaysian children. Sleep and Biological Rhythms, 11: 185–193.Eugene, A. R., & Masiak, J. (2015). The Neuroprotective Aspects of Sleep. MEDtube Science, 3(1), 35–40.Sleep Deprivation and False Memories Steven J. Frenda, Lawrence Patihis, Elizabeth F. Loftus, Holly C. Lewis, Kimberly M. FennPsychological Science Vol 25, Issue 9, pp. 1674 – 1681 First published date: July-16-2014 Clearance systems in the brain—implications for Alzheimer disease Jenna M. Tarasoff-Conway, Roxana O. Carare, Ricardo S. Osorio, Lidia Glodzik, Tracy Butler, Els Fieremans, Leon Axel, Henry Rusinek, Charles Nicholson, Berislav V. Zlokovic, Blas Frangione, Kaj Blennow, Joël Ménard, Henrik Zetterberg, Thomas Wisniewski, and Mony J. de Leon Nature Reviews. Neurology, 11(8), 457–470.Jessen, N. A., Munk, A. S. F., Lundgaard, I., & Nedergaard, M. (2015). The Glymphatic System – A Beginner’s Guide. Neurochemical Research, 40(12), 2583–2599.


Kaedah keluarkan darah ini, Boleh rawat gout ke?

Tular satu post yang menceritakan rawatan gout dimana dalam rawatan tersebut satu jarum digunakan untuk mencucuk kawasan sendi yang sedang keradangan disebabkan gout.

Kami ada beberapa perkara yang ingin diperjelaskan.

Gout berpunca daripada kandungan asid urik yang tinggi di dalam darah. Kepekatan yang tinggi akan menyebabkan bahan ini masuk ke dalam sendi dan membentuk kristal dalam bentuk monosodium urate terhasil.

Ini akan menyebabkan sel darah putih mengesan kristal ini sebagai penceroboh di dalam badan. Lalu, sel darah putih pun beramai datang ke kawasan sendi yang terlibat dan merembeskan bahan yang menyebabkan keradangan. Akhirnya, sendi pun bengkak dan menjadi sangat sakit.

Selalunya pesakit mempunyai faktor risiko seperti

Tekanan darah tinggi
Kencing manis
Kegagalan buah pinggang
Obesiti

Pengambilan makanan yang tinggi dengan kandungan purine juga boleh menyebabkan gout terjadi

2) Kenapa darah memancut keluar dari kawasan gout?

Apa yang berlaku dalam video tersebut adalah jarum dicucuk pada salur darah dan ini menyebabkan darah memancut keluar. Ia bukan dicucuk terus ke dalam sendi tersebut. Sebab itu pengamal itu cucuk secara menyerong untuk terus mengenai saluran darah.

Apa yang keluar adalah darah daripada saluran darah jenis arteri. Sebab itulah darah itu kejap memancut kuat kemudian lemah. Ini kerana saluran darah arteri membawa darah yang dipam terus dari jantung ke kawasan badan yang lain. Ia memancut sama seperti denyutan nadi.

Cucuk kaki sebelah kiri ataupun kanan, kaki yang mempunyai gout ataupun tidak, ia masih akan menyebabkan kesan yang sama iaitu darah tersebut boleh memancut sama seperti dalam video di atas.

3) Kenapa darah tersebut membeku?

Ini adalah keadaan normal bagi semua jenis darah. Faktor pembeku berserta platlet akan menjalankan tugasnya apabila ia keluar dari saluran darah. Akhirnya darah tersebut akan membeku sama seperti darah haiwan yang lain(sebagai contoh darah lembu)

4) Adakah cara ini berkesan untuk mengelakkan serangan gout?

Gout bukanlah dirawat dengan membuang darah di dalam badan kerana kekurangan darah dalam badan itu sendiri akan membawa mudharat yang besar kepada diri.

Cara rawatan gout adalah dengan mengurangkan punca yang boleh menyebabkan peningkatan asid urik dalam badan  berlaku seperti mengurangkan makanan yang mempunyai kandungan purine yang tinggi dan juga mengelakkan diri daripada mempunyai faktor risiko yang telah diterangkan di atas.

Jika anda keluarkan darah tetapi masih lagi tidak berpantang daripada makanan yang telah dinyatakan, maka serangan gout masih akan terus berlaku.

Selain itu, penggunaan ubat cholchicine juga digunakan untuk merawat serangan gout. Ia dapat merencat keradangan yang berlaku dikawasan sendi yang terlibat

Bagi pembacaan penuh berkenaan gout, boleh rujuk kepada link ini

Artikel Mitos yang Lain